c: text/html

text:
REPORTAHE FOTOGRAFIKO (31 potret) DI PARTISIPANTENAN PA REINA I DUO PA KARNAVAL BANDA BOU 2018 Tin nuebe partisipante pa Reina di Karnaval Banda Abou
Day: December 10, 2017
RUEDA DI PRENSA DUNA DOR DI SINIDIKATONAN NA PWFC 12102017
Pronóstiko di tempu pa Kòrsou i bisindario bálido te djaluna atardi 18:00 o.l., 11 di desèmber 2017.
Pronóstiko Pronóstiko di tempu pa Kòrsou i bisindario bálido te djaluna atardi 18:00 o.l., 11 di desèmber 2017. Kompilá: djadumingu 10 di desèmber 2017,
Promé edishon ‘Marshe Kòrsou ta Dushi’ (PAP/ENG)
Promé edishon ‘Marshe Kòrsou ta Dushi’ WILLEMSTAD- 10 di desèmber 2017 – Djadumingu, dia 10 di desèmber a tuma lugá e promé edishon di
ARUBA: UN AREA DI LABADERA LO INFLUENCIA E COSTA DI ARUBA FOR DI DIADOMINGO PA DIARANSON USUARIONAN DI LAMA MESTER TENE
UN AREA DI LABADERA LO INFLUENCIA E COSTA DI ARUBA FOR DI DIADOMINGO PA DIARANSON USUARIONAN DI LAMA MESTER TENE CAUTELA. E PIEK DI
CIBC FIRSTCARIBBEAN TA PÈRKURÁ PA TRANSPORTE DI MUEBEL DI UN SKOL NA HULANDA PA OTRO NA KÒRSOU (PAP/NED)
CIBC FIRSTCARIBBEAN TA PÈRKURÁ PA TRANSPORTE DI MUEBEL DI UN SKOL NA HULANDA PA OTRO NA KÒRSOU WILLEMSTAD 10 di desèmber 2017– Un skol
Reportahe fotográfiko di e homenahe di Parlamentu di Kòrsou na Yunan di Tera ku a ekselá!
Parlamentu di Kòrsou a duna rekonosementu i homenagia dos yu di tera ku eksalá, Sir Hensley Meulens pa su hazañanan den beisbòl I Miss
Chief Prosecutor Ton Maan says farewell
POLICE PRESS RELEASE Chief Prosecutor Ton Maan says farewell On Thursday December 7th, in the presence of colleagues from the Prosecutors Office, colleagues from
Na tur Agrikultor, Produktor, Kriadónan di Bestia MINISTER DI SALÚ, NATURALESA I MEDIO AMBIENTE SRA. CAMELIA RÖMER TA INVITÁ PA UN KUMBRE.
Na tur Agrikultor, Produktor, Kriadónan di Bestia MINISTER DI SALÚ, NATURALESA I MEDIO AMBIENTE SRA. CAMELIA RÖMER TA INVITÁ PA UN KUMBRE. WILLEMSTAD- Minister
Mari Liberia: Super honrá di ribisi lifetime achievement award na konferensha di Woman Political Leader Global Forum (WPL).
Mari Liberia: 1 of 2: Super honrá di ribisi lifetime achievement award na konferensha di Woman Political Leader Global Forum (WPL). WPL ta network

robotstxt: allowed

filter: keep


text:
Sostené Encelia
Proyektonan
Encelia – kaminda tin mas mester
Mayoria di aktividatnan di Encelia no ta supsidiá. Dor di duna na ‘Encelia – kaminda tin mas mester’ bo ta sostené diferente parti di e trabou. E donashonnan na ‘Encelia – kaminda tin mas mester’ ta wòrdu usá pa e siguiente pòstnan i aktividatnan:
- Kuido di muchanan den Encelia
- Kosto di transpòrt (por ehèmpel hiba e muchanan skol)
- Kosto di salario di trahadónan (0.5 FTE)
- Kosto di bibienda di Encelia
E gastunan anual di Encelia ta masoménos fl. 167,795 (70,000 euro) pa operashon di su trabou.
Programa di prevenshon ‘Wak bo kaya’
E programa di prevenshon ‘Wak bo kaya’ ta reta e hóbennan di Kòrsou pa skohe pa un estilo di bida sano. E tópikonan ku ta bini dilanti ta: e importansia di bon relashonnan, e influensia di media, komportashon di riesgo, seksualidat i estilo di bida. Ku e programa di prevenshon ‘Wak bo kaya’ Encelia ta duna e hóbennan di Kòrsou un bon fundeshi pa nan bida den futuro. E gran proyekto aki ta wòrdu paga den su mayoria dor di donashonnan. Bo ke yuda? Tin mester di hopi sèn!
Ta kosta fl. 2000 (834 euro) pa duna e proyekto di prevenshon na 15 studiante. ‘Wak bo kaya’ ta hopi popular riba e isla y tin hopi posibilidatnan pa sigui krese. Nos lo tin gana di introdusí ‘Wak bo kaya’-training den tur grupo 8 i tur klas 2 di tur skolnan na Kòrsou. Esaki ta kosta fl. 80,000 (33,374 euro).
Yuda nos!
Bo ke sostené un di e proyektonan aki? Skohe den kua forma bo ke sostené Encelia finansieramente:
- Donashon on-line
- Donashon via un outorisashon
- Transferensia personal
- Donashon di interes di bo seguro di bida
Mas den e rúbrika aki
- Sostené Encelia »
- Risibí nos boletin di notisia grátis! »
- Bo donashon na Encelia ta wòrdu bon usá »
- Donashon On-line »
- Donashon via un outorisashon »
- Hasi un transferensia personal »
- Donashon for di interes di seguro di bida »
- Hasi Orashon pa Encelia »
- Organisá un akshon pa Encelia »
- Spar huntu ku bo skol pa Encelia »


text:
ORANJESTAD – E seleccion nacional di baseball di Aruba tin anjas cu no a sali di Aruba pa hunga wega internacional. Awor despues di hopi anja a presenta e oportunidad unico pa por participa na e WBSC Central American and Caribbean Qualifiers cu lo tuma lugar na Republica Dominicana di 27 di October pa 2 November proximo.
Aruba lo bai conta cu varios hungador firma cu a confirma nan participacion na e seleccion di Aruba. Pitcher Ryan Oduber firma cu Red Sox, Gillian Wernet firma cu Orioles a confirma nan participacion mientras cu na Aruba Kelvin Silvania y Jourick Blanco ambos tawata firma profesionalmente.
Nos a compronde si cu e seleccion aki lo no conta cu sosten financiero di Commision di Subsidio di Aruba segun Amateur Baseball Bond Aruba. Aruba despues di hopi anja tin un chens special pa subi ranking internacional di World Baseball and Softball Confederation.
Nos ta hanja e noticia aki sumamente lamentabel y ta spera un reaccion y motibo di Comission di Subsidio. Aruba ta conta cu talento den e deporte di baseball cu lo por haci un bon papel pa pais Aruba.
Ehecutivo cu Baltimore Orioles Calvin Maduro ta specialmente na Aruba ta dunando un man na e seleccion nacional, hunto cune e ex-Grandes Ligas cu e ekipo di Baltimore Orioles Melvin Mora tambe ta yudando e seleccion nacional di Aruba cu e plan di entrenamiento.
Un oportunidad unico, den bon of den malo lo tin cu bai busca manera pa competi na Republica Dominica.


text:
Lo tin training pa pueblo yuda captura boa
Informacion encuanto captura di Boa constrictor ORANJESTAD (AAN): Abo ta cla pa libera Aruba di Boa? E asina yama Boa Taskforce institui pa Gobierno di...
W.E.B. Aruba N.V. ta traha riba tanki di Awa # 1 pa mantene calidad...
E mantencion riba Tanki di awa por tin consecuencia pa smaak di awa di bebe ORANJESTAD(AAN)-- Den cuadro di e mantencion rutinario di e tankinan...
Ciclovia Eagle tabata e delaster di e aña aki
ORANJESTAD (AAN)--- DIARIO DEPORTE tabata presente durante e actividadnan di Ciclovia Eagle, cual tabata e delaster actividad aki pa e aña 2010. Apesar cu na...


text:
choose a category
-
Bula Basora
year: 2006
author: Sonia W. Black
illustrator: Cornelius van Wright i Ying-Hwa Hu
translator: Ellen Meulens
Erin su ruman muhé grandi ta bai kasa. Erin lo logra haña un regalo spesial p'e? Lesa tokante e ambiente di preparashon pa e kasamentu i siña di un tradishon spesial. 32 pág. Título Original: Jumping the Broom, 2004. ISBN 978-99904-2-167-5
-
Dede Pikiña
year: 2006
author: Elis Juliana
illustrator: Elis Juliana
'Mòlu papa diosh, kumbai?' Asina e orashon di Pòpi ta kuminsá i asina nos famoso eskritor, poeta i artista Elis Juliana ('Ompi Elis') a kuminsá su presioso kolekshon di verso mas ku 40 aña pasá. Un obra klásiko, pasobra te awendia ainda mucha lo gosa i hari ora nan lesa òf skucha e vesonan akí. Ta p'esei ku plaser Fundashon pa Planifikashon di Idioma ta bolbe re-editá e obra akí ku lo trese momentu di lesa inolvidabel pa mucha i hende grandi! 78 pág. ISBN 978-99904-02-007-4
-
Djadumingu, e mihó dia
year: 2006
author: Juwanda G. Ford-Williams
illustrator: Colin Bootman
translator: Joceline Cijntje i Noris Doran
Dikon djadumingu ta dje bon ei? Buska pa sa dikon e mucha den e kuenta akí ta pensa ku djadumingu ta e mihó dia di siman. Título Original: Sunday Best, 2004 32 pág. ISBN 978-99904-2-169-9
-
E muchanan den rònchi
year: 2006
author: Nikki Giovanni
illustrator: Cathy Ann Johnson
translator: Wernher Suares
32 pág. E muchanan ta pasa mashá dushi ta bisti welita su pañanan! Ta unda nan ta bai bistí dje forma ei? Título Original: The Girls in the Circle, 2004. ISBN 978-99904-2-163-7
-
Elmer
year: 2006
author: David McKee
illustrator: David McKee
translator: Margriet Geerman
Elmer tabata diferente. Elmer tabata un teduki. Elmer tabata hel i oraño i kòrá i ros i püs i blou i bèrdè i pretu i blanku. Elmer no tabatin koló di olefante. 32 pág. Título Original: Elmer, 1989 ISBN 978-99904-2-194-1
-
Elmer i Tawela Eldo
year: 2006
author: David Parker
illustrator: David Parker
translator: Mercedes Antonia
Elmer ta bai bishitá su Tawelo Eldo. E ta haña mashá prèt pa kòrda Eldo tur e kosnan ku nan sa hasi huntu. Ma ta bèrdat Eldo ta lubidá tantu manera Elmer ta pensa? E por ta bieu, pero al fin al kabo ta olefante e ta. I olefante no ta lubidá nunka. N'ta asina? 32 pág. Título Original: Elmer and Grandpa Eldo, 2001 ISBN 978-99904-2-195-8
-
Elmer riba staka
year: 2006
author: David Parker
illustrator: David Parker
translator: Mercedes Antonia
Elmer su fènnan lo gusta e kuenta akí di tur hende su olefante favorito. E yagdónan ta bini i tur olefante ta preokupá. Elmer, e olefante teduki ta bini ku un plan pa nèk e yagdónan. Pero kos no ta sali manera e ta pensa... 32 pág. Título Original: Elmer on stilts, 1993 ISBN 978-99904-2-195-8
-
Gabriela i e simianan di felisidat
year: 1999
author: Maria Diwan, Ariadne Faries, Diana Pinto
illustrator: Ariadne Faries
Talbes nos tin ku kustumbrá ainda ku un mucha komo pionero. Gabriela ta ofresé nos e posibilidat ei. Un mucha muhé ku hopi kurashi ku sa ku e por salba su bario Marshibista di polushon i hasié limpi i kolorido bèk, ta logra ku yudansa di su pueblo i di naturalesa mes. Gabriela ta un bunita historia di aventura i fantasia pa rebibá naturalesa. 28 pág. ISBN 978-99904-2-017-3
-
Hasi Lihé!
year: 2006
author: Bernette Ford
illustrator: Jennifer Kindert
translator: Fundashon pa Planifikashon di Idioma
Lanta ariba... Lanta para... Laba kara... Hasi lihé! Esaki no ta parse bo kuminsamentu di un dia yen di aktividat? Lesa e kuenta akí pa bo haña sa kiko un mucha hòmber ta pasa aden tur dia. Título Original: Hurry Up!, 2003. ISBN 978-99904-2-155-2
-
Ipo, orea grandi
year: 2006
author: Leo Regals
illustrator: Suzet Rosaria
Tur mucha ta tenta Ipo, djis pasobra e tin orea grandi. 'Orea di pastechi'i 'orea di blach'i tuna'nan ta yam'é. Su yùfrou di skol ta kastig'é pòrnada. Asta su rumannan mas grandi no ta lag'é na pas. Kansá i fadá Ipo ta keda kana rònt te atardi lat. E ta drenta un mondi i ei e ta topa un para ku ke siñ'é bula. Ipo ke bula bai leu for di e muchanan ku ta tent'é. Lo e logra di bèrdat òf e mester buska otro manera pa skapa for di e tentamentu ei? 30 pág. Edat: 8-10 aña ISBN 978-99904-2-182-8
-
Koko ta un pal'i gai
year: 2006
author: Leo Regals
illustrator: Waldo Saveedra i Ariadne Faries
Koko ta un bon gai. E ta stima su trabou mashá. E ta bai drumi asina solo baha, pasobra mainta tempran e ta kanta kokoyoko lanta tur hende for di soño. Tur e galiñanan ta respet'é, pero tras di su lomba nan ta papia riba dje. Nan ta bisa ku Koko ta kanta pòrnada, pasobra awendia pushi ku kachó tin wèker. Koko ta rabia mashá i ta disidí di stòp di kanta mainta. Kon ta hasi awor? Kòrsou, 2006. 28 pág. Edat: 4-6 aña ISBN 978-9904-2-016-6
-
Konènchi i Mapurite
year: 2000
author: Ramón Paz Ipuana
translator: Francisco Rivas, Amarilis Velásquez, Koon Wong; Grupo 10, Reda di Traduktor FPI
Antes, tempu ku animalnan tabata manera hende di awendia, mapuritenan tabata e mihó kuriosonan di Guajira. Un dia un mapurite ta sali bai biaha. Na kaminda e ta topa ku Konènchi ku ta gañ'é tres be i kita su sigánan for di dje. Un tiki lat e mapurite ta ripará ku e konènchi a ku'é kabes abou. Ku astusia e ta prepará un tabako spesial pa e konènchi baldadi. Un kuenta guajiro Kompilá pa Ramón Paz Ipuana Adaptá pa Verónica Uribe Título original: El Conejo y el Mapurite Ediciones Ekaré, Caracas, Venezuela ISBN 978-99904-2-031-9
-
Ku lus pagá!
year: 2006
author: Angela Shelf Medearis
illustrator: Nicole Tadgell
translator: Hildo A. Henricus
Ta or'i drumi? Paga lus? Ora lusnan di siudat kuminsá bria, mi ta hunga ku man i pia. Título Original: Lights Out!, 2004 ISBN 978-99904-2-159-0
-
Kumbai
year: 2006
author: Ruth Zefrin
illustrator: Ariadne Faries
Kumbai? 'Kumbai gai ku ta kanta tur mainta bon tempran.' 'Kumbai solo...' Un mucha ta kumindá i papia ku tur mata, bestia i kos ku e topa den su kurá, den kunuku, kant'i awa, pafó i paden di su kas. 'Kumbai' ta e palabra mágiko ku ta kishikí bo, segun bo ta kana samsam ku e mucha i pasa un dushi dia huntu kuné. ISBN 978-99904-2-183-5
-
Mami su kama
year: 2006
author: Sonia W. Black
illustrator: Jennifer Kindert
translator: Smyrna Martinus
E muchanan ta bisa ku mami su kama ta esun di mas dushi ku tin! Deskubrí dikon...... Título Original: Mommy's Bed, 2004 ISBN 978-99904-2-154-5
-
Mi amigu hundu i rondó
year: 2006
author: Roland Colastica
illustrator: Ariadne Faries
'Mi tin un amigu hundu i rondó. E tin un rant i un orea so'. For di dia ku Lidia su wela a muri, e no tin niun hende mas pa hunga wega kuné. Anto for di e dia ei e tin un problema, ku ta pone su mami ku papi rabia kuné. Anochi Lidia ta snek te pega soño. Un anochi Lidia ta tende un bos i ta spanta mashá. E bos ei ta konta Lidia un sekreto i siñ'é un vèrshe: 'Mi tin un amigu hundu i rondó. E tin un rant i un orea so.' Lidia tin ku sali kas bai buska e amigu ei huntu ku Shon Kolchon. Ta ken ta Lidia su amigu nobo, hundu i rondó? 29 pág. ISBN 978-99904-2-199-6
-
Mi mama, mi amiga
year: 2006
author: Christine Taylor-Butler
illustrator: Nancy Devard
translator: Lucille Berry-Haseth
'Ami ta skucha muzik di rèp. Mam ta balia su pòp ku pèp.' Maske nan ta otro, bo ta mira kla ku nan ta bon amiga! Título Original: A Mom Like No Other, 2004. ISBN 978-99904-2-166-8
-
Mi no por baña!
year: 2006
author: Irene Smalls
illustrator: Aaron Boyd
translator: Ronnie Sillé
Un Mònster den baño? Un doló di kabes di bèrdè? Tin hende ta bisa kualke kos djis pa nan keda sin baña. Título Original: I Can't Take a Bath!, 2003 ISBN 978-99904-2-165-1
-
Mi no por wanta ora mi ta malu!
year: 2006
author: Aamir Lee Bermiss
illustrator: Ken Wilson-Max
translator: Fundashon pa Planifikashon di Idioma
Esta laf no! E stropi di fèrkout ta smak kakalaka. E ta duna mi gana di saka! Título Original: I Hate To Be Sick!, 2004 ISBN 978-99904-2-153-8
-
Mi por koperá!
year: 2006
author: David Parker
illustrator: Jill Dubin
translator: Audry Tromp-Wouters
E buki akí ta trata kopersahon. Komo adulto, nos sa ku nos tur tin e tarea di pone tur kos kana bon. E konsepto akí no ta resultá fásil pa mucha chikitu. Na e nivel di desaroyo akí ta fásil pa tira falta riba otro hende ora algu no sosodé òf bai robes. Meta di e buki akí ta pa yuda mucha komprondé ku nan tin responsabilidat i ku ta keda na na pan pa kumpli kuné. Título Original: I can Cooperate!, 2004 ISBN 978-99904-2-174-3
-
Mi ta aseptá bo manera bo ta!
year: 2006
author: David Parker
illustrator: Gioia Femminghi
translator: Etley Lasten
E buki akí ta trata aseptashon di diferensia ku tin den hende. Den e fase di desaroyo akí ta importante pa mucha rekonosé i aseptá ku tin diferensia den mucha di mes edat. Un konsepto esensial den e buki akí ta: aseptá e diferensianan sin pèrdè bo propio indentidat. Título Original: I accept you As You Are!, 2004 ISBN 978-99904-2-175-0
-
Mi ta duna rèspèt!
year: 2006
author: David Parker
illustrator: Gioia Fiammenghi
translator: Etley Lasten
E buki akí ta trata rèspèt. Rèspèt ta un konsepto mashá difísil pa splika mucha. Hopi promé ku mucha kuminsá komprondé kiko ta rèspèt, nan mester siña sierto komportashon relashoná ku rèspèt. Ripitishon ta un tremendo manera pa siña esaki. E meta ta pa mediante ripitishon, siña, repasá i reforsá algun komportashon di rèspèt. Título Original: I Show Respect!, 2004 ISBN 978-99904-2-176-7
-
Mi ta generoso!
year: 2006
author: David Parker
illustrator: Cristina Ong
translator: Audry Tromp Wouters
E buki aki ta trata generosidat. Mucha na e edat akí ta típikamente den e fase egoséntriko di desaroyo. Nan ke sa: 'Kiko tin pa mi?' E mensahe ku mi ke duna nan ta, ku nan lo sinti nan mes bon ora nan hasi algu pa otro hende. e buki akí ta duna ehèmpel di loke mucha por hasi pa otro hende na e momentu akí den nan bida. Título Original: I am Generous!, 2004 ISBN 978-99904-2-178-1
-
Mi ta papia bèrdat!
year: 2006
author: David Parker
illustrator: Patti Goodnow
translator: Etley Lasten
E buki akí ta trata honestidat. Honestidat por ta un konsepto un poko difísil pa mucha yòn komprondé, komo den algún kaso nan no ta kapas di mira esaki manera un adulto, den e fase di desaroyo ku nan ta. Ademas, nan ta na un nivel kaminda nan meta ta pa komplasé i pa no pèrdè kariño di e adultonan importante den nan bida. Hopi bes ora nan haña nan konfrontá ku un pregunta ku ta rekerí honestidat, esaki por bira un situashon di konflikto pa nan i nan ke hui for di esei ku un preteksto fantástiko. Título Original: I Tell the Truth!, 2004 ISBN 978-99904-2-177-4
-
Mi ta responsabel!
year: 2006
author: David Parker
illustrator: Sylvia Walker
translator: Audry Tromp-Wouters
E buki akí ta trata responsabilidat.Komo adulto, nos sa ku nos ta responsabel pa sierto tarea. Mucha chikitu no ta komprondé e konsepto akí asina fásil. Meta di e buki akí ta pa yuda mucha komprondé, ku ora nan tin un tarea di hasi, ta nan responsabilidat - no di otro hende - pa hasié. Título Original: I am Responsible!, 2004 ISBN 978-99904-2-181-1
-
Mi ta un bon amigu!
year: 2006
author: David Parker
illustrator: Cristina Ong
translator: Etley Lasten
E buki akí ta trata amistat. Komo adulto nos sa ku amistat ta un kuestion di duna i tuma. E buki akí ta mustra ehèmpel kon mucha por anda ku otro den relashon di amistat. Título Original: I'm a Good Friend!, 2004 ISBN 978-99904-2-179-8


text:
Awe diabierna 17 y diasabra 18 di maart Cosecha tambe ta den pleno celebracion. Dia 17 di maart ta bay tin e inauguracion di Plaza Padu unda Cosecha Oranjestad ta situa y especialmente p’e celebracion aki ta bay tin hopi artesano presente cu nan productonan traha na Aruba desde 6 pm te cu 10 pm.
Dia 18 di maart Cosecha Oranjestad y Cosecha San Nicolas ta bay ta habri di 12pm te cu 4pm. Asina tambe por duna oportunidad na nos localnan pa bishita e tiendanan aki cu ta sostene nos artesano/artistanan local.
Productonan cu por encontra e dia aki ta p.e. cuadra, productonan traha di glas, koper, klei y mucho mas. Asina aki por reconoce e productonan traha local y por distingui e productonan aki di e producto nan importa.
Ademas cu Cosecha ta habri ta bay tin un “live demonstration” na San Nicolas cu Jenny Kock. Jenny Kock ta pinta temanan di Aruba cu krijt y ta haci’e cu hopi amor. Esaki ta bay ta despues di hopi aña cu Jenny ta pinta bek dilanti publico y Cosecha San Nicolas t’e lugar perfecto pa esaki paso nan tin un workshop area espacioso.
Na Oranjestad ta bay tin e famoso Hendrik Schouten kende tambe ta pintando “live”.
Hendrik ta conoci pa su pinturanan di Aruba manera e mata di fofoti, pero tambe e ta traha hopi cu koper, amonia platina, enamel y silver. Bishita e Facebook page di Cosecha: www.facebook.com/Aruba-Cosecha of pasa sercanan dia 17 of 18 di maart, e empleadonan ta cla pa yudabo y conta bo un tiki mas di cada producto.


text:
AMSTERDAM, Hulanda- Dos abogado di Amsterdam, specialisa den casonan di daƱo y perhuicio ta wordo sospecha di e cumpra cientos di proces- verbaal di un boluntario policial, kende tabata busca esakinan den e sistema computarisa di polis.
Segun e corante, Het Parool ta trata di e abogadonan Raymond A. en Patricia B. Ambos tabata traha na e defunto oficina di abogado Hampe Meyjes.
E abogadonan tabata cumpra e procdes verbaalnan di accidentenan di trafico y maltratonan simpel for di un boluntario policial di polis di Amsterdam. Esakinan tabata wordo uza den proceduranan huridico.
E dos abogadonan aki tabata paga sumanan chikito pa e proces verbaalnan. E caso a bin na claridad ora cu polisnan a bin ripara na 2012 cu filenan tabata wordo specula cu nan. E boluntario tabata haci esaki desde 2010.
Segun abogado di e boluntario, e caso aki ta un exageracion.
Fuente: www.rtlnieuws.nl


text:
Diabierna awor dia 1 di november 2013 Biblioteca Nacional Aruba ta organisa su di 21 Festival di Buki pa Mucha. Esaki ta tuma lugar dilanti biblioteca na Playa. Lema di e aña aki ta: “Buki Buki den Wega, Pianan na Careda!”. Diana Marchena-Martes ta un di e autornan cu ta di bishita pa e pa e festival.
Diana a nace 23 di mei 1957 na Aruba di mayornan Boneriano. El a bay kleuterschool na San Nicolaas, scol basico y secundario na Playa, despues el a bay studia pa trahado social na Hulanda. Diana a ricibi su diploma, regresa Aruba y a casa. Ora su dos yiunan a bay scol el a bay studia atrobe na IPA pa bira juffrouw di scol. Pa basta aña Juffrouw Diana a traha na Caiquetio Scol na Cura Cabai.
Actualmente e ta traha na Departamento di Enseñansa. Eynan hunto cu otronan e ta traha na un metodo di idioma pa Enseñansa Special cu yama ‘Papiamento na Color’. Den ‘Papiamento na Color’ tin storia, rima, cantica cu Diana a contribui cu ne.
Den su hubentud no tabatin cable, internet ni telefon celular. Pesey su pasatempo tabata lesa buki y skirbi carta na su 'penvriendinnen' di Hulanda y Corsou.
Diana a participa dos biaha na Festival di Buki di Mucha como contado di cuenta. E prome biaha el a bay cu un storia di su propio inspiracion cu ta bay over di ‘Zachary y e manchanan di verf’. Di dos biaha el a interpreta diferente poesia di otro autor manera ‘Bobochi cu no ta gusta baña’ di Frances Kelly y ‘Bochincha den macuto’ di Robert Reeberg.
Tambe el a forma parti di e prome grupo di contadonan di Bon nochi Drumi Dushi y a conta storia na diferente cas tur rond di Aruba.
Ainda Diana sa drenta cas di hende pa conta storia, sin cu nan a invite. Esey ta na e casnan unda nan sa pone nan television riba e canal local, TeleAruba. Nan sa transmiti e grabacion di Bon nochi Drumi Dushi den cua Diana a participa.
Dia 20 di juni 2013 Diana a bira wela orguyoso di baby Mason cu ta biba na Merca. Regularmente nan ta Facetime', pa Oma Nana canta "Bon dia, bon dia mi Mason, bon dia mi Mason bunita!"
Den siman di 1 pa 8 di November e grupo di escritor y contado di cuenta lo bishita 65 scol cu presentacionnan atractivo y diverso. Pa muchanan cu no ta haya un bishita di autor na scol tin un programa di actividad na biblioteca merdia, tanto na Playa como na biblioteca San Nicolas. Tur mucha ta invita pa e fiesta di apertura diabierne dia prome di november dilanti biblioteca pa 5 or di atardi. Tur actividad ta gratis.


text:
ORANJETSAD (AAN): Recientemente E Presidente di Parlamento Hulandes Gerdi Verbeet hunto cu Alexander Pechtold (lider di e fraccion D66) a habri Diaranson 9 di maart e exposition: ‘Theaters van Democratie’.
E exposicion ta e resultado di un estudio over di arquitectura di salanan plenario di Parlamento realisa door di e achitectenbureau XML hunto cu studiantenan di arquitectura di TU Delft.
Banda di e estudio haci, e studiantenan cada un a re-disenja un sala plenario nobo, proponiendo nan ideanan conclui for di nan estudio. E disenjo aki a worde realisa den forma di un maquette unda e studiantenan por demonsta detajadamente nan visionan pa e edificio nobo di e parlamento Hulandes.
Un di e 7 studiantenan cu a contribui na e estudio aki ta e Arubiano ing. Roxsen Schwengle.
Roxsen a destaca cu su disenjo yama: ‘Koepel van Democratie’ unda e ta tuma e debate como e punto principal den su diseño.
Despues di e entrevista cu noticiero ‘Eén Vandaag’ di canal di Hulanda ‘Nederland Eén’, el a worde acerca pa diferente medionan di comunicacion pa un entrevista mas extenso di e proyecto aki, cu tabata hopi interesante pa nan.
E exposicion lo tey te cu fin di april na e edificio di Parlamento Hulandes na Den Haag, despues lo sigui mas expositionan na diferente partinan di Hulanda. Ing. Roxsen Schwengle ta actualmente den su ultimo aña di studio ‘Masters of Architecture, Urbanism and Building Sciences’ na TU Delft.


text:
Detenshon di 4 sospechoso pa violashon di Lei di Opio i Soborno
Den kuadro di un investigashon penal ku ta andando relashoná ku violashon di Lei di Opio i tambe kaso di Soborno awe djaluna 25 sèptèmber 2017, alrededor di 06.00 or di mainta, personal di Divishon kontra di Krímen Organisá den koperashon ku KMAR a kontrolá un trahadó di imigrashon, e hòmber sospechoso H.R.E.C., 57 aña di edat, nasé na Kòrsou.
Durante kòntròl den vehikulo di e sospechoso H.C. polis a haña i konfiská algun paki di droga. Polis a detené e sospechoso aki. Un ratu despues a sigui un entrada hudisial relashoná ku lei di Opio den un kas situá den Curacaostraat. Na e kas aki polis di e Divishon kontra di Krimen Organisá a konfiská algun paki di droga i tambe un telefòn selular. Enkonekshon ku esaki a detené e hòmber sospechoso K.P.H., 58 aña di edat nasé na Kòrsou.
Kontinuando ku e investigashon den e kaso aki polis a tene un entrada hudisial na e kas di e sospechoso H.C. Na e kas aki nan a haña i konfiská un telefòn selular. Mas despues a sigui un entrada hudisial na un Residensia den e área di Kas Grandi. Na e kas aki polis a haña i konfiská un I-pad, telefòn selular, un arma (air soft).
Relashoná ku e kaso di soborno a detené un hende muhe M.F.V.L., 48 aña di edat, nasé na Portugal. Durante di investigashon na e adres menshoná a haña i detené un hende muhe M.Y.G.G., 26 aña di edat nasé na Venezuela. E persona aki ta permanesé riba nos isla sin ku su dokumentonan nesesario ta na òrdu. Kontinuando ku e investigashon den e kaso aki, a tene un entrada hudisial na e ofisina di e sospechoso M.F.V.L. situá den e área di Piscadera. Na e ofisina aki a konfiská un kantidat di dokumento ku ta di importansia pa e investigashon. A presentá e sospechosonan dilanti un fiskal ouksiliar ku a ordená nan enkarselamentu pendiente di mas investigashon.


text:
Autornan di bishita
Biblioteca Nacional Aruba ta organisa e di 23 Festival di Buki pa Mucha. ‘Ra…ra…ra con por ta? lesa pa bo sa!’ ta e lema di e festival y e tema ta naturalesa, ciencia y tecnologia. Un festival di buki cu participacion di mas cu 50 scol preparatorio, basico y special riba nos isla cu lo ricibi bishita di autor, ilustrador y contador di storia. E apertura di Festival di Buki pa Mucha e aña aki ta tuma lugar diabierna dia 30 di october patras di biblioteca na Playa.
Biblioteca Nacional Aruba ta organisa e festival aki pa promocion di lesamento y pa involvi mucha activamente den e mundo di buki cu un siman di actividad rond di buki.
Diferente autor ta bishita e scolnan primario, basico y special riba nos isla pa duna un presentacion special durante e prome siman di november. Biblioteca ta spera di Hulanda e autornan di buki pa mucha Jeroen Hoogerwerf, Curt Joshua Fortin hunto cu ilustrador Nicky van Leent y tambe ilustrador Mariella van de Beek. Riba e website di biblioteca tin informacion di tur autor cu ta bishita e scolnan y tambe di tur actividad prome y durante e siman di e festival di buki pa mucha.
E actividadnan ta tuma lugar diferente caminda, tanto na biblioteca como na diferente scol. Tur aña ta scohe un tema central pa e festival y ta presenta un buki como e Regalo di Siman di Buki. Durante e proximo simannan lo informa mas di tur autor y ilustrador y tur noticia rondo di e Festival di Buki pa Mucha 2015. Bishita na scolnan ta di 2 t/c 6 di november.


text:
WILLEMSTAD – Siman pasa Gobièrno interino, sostené pa 12 miembro di Parlamento a sinta. Dos di e miembronan aki hunto tin un cantidad hopi tiki na voto.
Votonan cu nan a haña momento cu nan tabata forma parti di partidonan cu na òctober 2016 a haña suficiente sosten di pueblo pa forma un Gobierno.
Esaki ta un Gobièrno pa òf di pueblo?
Den un estado di derecho ta existí un trías política y un balance entre “uitvoerende machten” y “controlerende machten”, esta entre Gobièrno y Parlamento di Còrsou.
Parlamento tin e posibilidad pa manda un Gobièrno cas, si nan ta di opinion cu e no ta haciendo su trabou bon.
Si un mayoria den Parlamento manda un Gobièrno cas, e Gobièrno tin cu entregá su retiro na señora Gobernador, manera a sosodé tambe dor di Gabinete Koeiman.
E Gobièrno cu a keda mandá cas, pa ley por disolvé Parlamento y yama eleccion nobo. Cu otro palabra e Gabinete por pidi e pueblo votador expresá su mes den un eleccion liber y democratico si e ta haña cu e hecho cu e Gobièrno a keda mandá cas ta hustificá òf no.
T’e pueblo votador tin e derecho máximo pa dicidí si e partidonan cu hunto ta forma e Gobièrno a haci un bon trabou si òf no. E balance entre Gobièrno y Parlamento ta percurá pa un stabilidad di gobernacion y t’e votador t’e unico cu por dicidí ken e kier pa representé.
Miembronan di Parlamento cu bay cu asiento di nan partido, lo no por manda un Gobièrno formá pa partidonan cu a gana eleccion cas sin mas y asina stroba continuidad di gobernacion.
No ta un miembro di Parlamento ta dicidí riba su mes si e tin sosten di pueblo si òf no, esey ta pueblo ta dicidí.
Asina e ta den un Estado di Derecho caminda ningun hende ni tampoco miembronan di Parlamento y Ministernan ta riba òf por trapa nos leynan democrático.
Cualkier intento pa para eleccion ta keda considerá cu kier sera boca di pueblo. Kier haci pueblo “monddood” manera nan ta bisa na Hulandes.
Cualkier intento pa para eleccion dor di miembronan di Parlamento ta mina derecho di e votador. Caminda t’e miembro di Parlamento mester duna cuenta y razon n’e pueblo votadór. Asina simple e cos ta y asina e ta funcioná den un Estado di Derecho.
A caso e mayoria den Parlamento no kier pa pueblo papia pa medio di un eleccion? P’esey kier para eleccion y asina mina e derecho fundamental aki di e votadór?
Ta miedo e mayoria den Parlamento, sostené pa miembronan cu a bula waya tin, cu pueblo lo vota masalmente y scoge un otro mayoria?
T’e mayoria ey ta dicidí pa pueblo? Esaki ta un locura. Esaki ta loke nos kier den nos Pais Còrsou?
E mayoria mester goberná den un democracia. E mayoria tin cu vota pa proposicionnan como mandato di pueblo.
E mayoria den Parlamento no ta pará riba nos leynan ni tampoco e ta doño di e pueblo votador.
Al contrario, e pueblo votadó ta dicidí ken e kier pa representé den Parlamento. Esaki ta sosodé pa medio di un eleccion liber y democrático cu mester tuma lugar cada 4 aña y segun nos leynan democrático.
E coalicion actual ta grita cu nan tin un “Gobièrno pa y di Pueblo” pero realmente e ta asina?
Si un Gobièrno pa y di Pueblo ta trapa e derecho di e votadór, e ta na bienestar di e pueblo òf contra di e pueblo?
Nos di partido MAN ta para pa democracia y nos no tin miedo pa laga pueblo dicidí mediante un eleccion. Nos mester salbaguardiá y defendé nos democracia.


text:
E situacion cu tin for di hopi tempo caba cu criminalidad ta alarmante. Aña pasa tabata un aña record pa loke ta trata cantidad di atraco y a yega e record di mas cu 50 atraco den 1 aña di tempo. Esaki tabata 1 atraco pa siman.
E aña aki no a habri diferente y n’e momentonan aki tin ya caba 22 atraco registra den e prome 2 luna y mey di aña 2017.
Nos ciudadanonan ta wordo atraca, bati y maltrata den nan propio cas. Deportistanan ta wordo atraca riba caya y awor ni turistanan no scapa di e ola di criminalidad cu tin n’e momentonan aki, segun Dangui Oduber di MEP.
E siman aki so tin 3 atraco registra riba turistanan y asina aki Mike Eman y Arthur Dowers ta hungando cu pan di nos hendenan.
Nos pais ta un di e paisnan cu mas ta depende di turismo t’esaki ta loke nos tin cu ta produci entrada pa hopi famia na Aruba.
Na momento cu turistnan ta wordo atraca cu arma di candela manera ta sosodiendo e ta pone henter nos pais na peliger y nos ta bayendo den direccion di Jamaica.
E ta lamentabel cu Prome Minister ta di biaha atrobe, ausente y Minister di Husticia tanto bal e tey of laga di tey, pasobra nada no a cambia den e maneho di combatimento di criminalidad.
Na Aruba e criminalnan tin mas arma di candela cu nos mesun Polisnan. No tin un plan di accion di parti Minister Dowers pa garantiza nos pueblo nos seguridad.
No tin un plan di prevencion pa nos por sinti nos mes sigur riba e pais aki. Loke tin ta un maneho represivo despues cu nos hendenan wordo atraca y maltrata y awor tambe turistanan.
E situacion di criminalidad a yega su limite y un Minister manera Dowers a demostra un incapacidad enorme pa resolve e problemanan serio cu tin.
Tin un crisis serio den e maneho di husticia y Dowers no kier acepta y reconoce esaki.
No por t’asina cu nos ta biba cu miedo den nos cas, miedo pa wordo atraca, miedo pa sali bay anta placa, miedo pa bay supermercado anochi.
Nos pais no tabata asina aki. AVP ta cabando cu nos pais y nan ta cabando cu nos turismo. Ningun hende ta sigur mas riba e pais aki y nos ta exigi nos seguridad y nos trankilidad.
MEP lo pone enfasis riba e maneho preventivo. Nos lo bin cu mas Polis riba caya, nos lo bin cu Polis specialmente dedica pa barionan y tambe den areanan turistico.
Mester bin control riba nos costanan, mester bin control rigoroso riba armanan di candela ilegal.
Nos mester pone ordo bek den e desorden cu tin na Aruba actualemente. Nos lo mester bin cu leynan pa aumenta castigo riba crimennan cometi. E situacion simplemente no por sigui asina, di acuerdo cu Dangui Oduber.
AVP mester bay, pasobra nos pueblo merece di biba den paz y trankilidad. AVP no por garantiza nos esey y e ola di criminalidad cu tin actualmente ta demostra esaki.


text:
CAPITULO DIESDOS
El A Haya Consuelo Cerca Su Dios
1, 2. Kico a tuma luga riba e dia di mas dramatico di Elias su bida?
ELIAS tabata core den awasero segun cu tabata bira mas y mas scur. Ainda e tabatin un bon pida caminda su dilanti prome cu e yega Jezreel, y e no tabata jong mas. Toch el a sigui core sin cansa, pasobra ‘e man di Jehova’ tabata riba dje. Nunca prome e no a sinti tanto energia asina. Figura bo cu el a hasta core bay laga e cabaynan cu tabata hala e garoshi di Rey Acab!—Lesa 1 Reynan 18:46.
2 Awor Elias tabatin e caminda pa su so. Bo por imagina cu segun cu e tabata core den e palo di awa cu tabata yobe, el a pensa riba tur e cosnan cu a pasa riba e dia di mas dramatico di su bida. Sero Carmelo a keda leu aya su tras den e scuridad di e tormenta. Riba e sero ey, Jehova a uza Elias pa dal adoracion di Baal un golpi duro y milagroso: El a desenmascara 450 profeta di e dios ey como gañadonan malicioso y a ehecuta nan. Esaki sin duda tabata un victoria glorioso pa Jehova, e Dios di Elias, y pa adoracion berdadero. Despues di esey, Elias a suplica Jehova pa pone fin na e secura cu tabata asota e pais pa tres aña y mey. Y awasero a cuminsa cay!—1 Rey. 18:18-45.
3, 4. (a) Ora Elias tabata riba caminda pa Jezreel, dicon kisas el a carga speransa cu cos lo a drecha? (b) Cua preguntanan nos lo bay analisa?
3 Segun cu Elias tabata core e 30 kilometernan den awasero p’e yega Jezreel, kisas el a pensa cu awor si e situacion lo a bay drecha. Awor si Acab lo mester cambia! Despues di loke Acab a mira sosode riba e dia aki, lo e no por a haci nada otro cu bandona adoracion di Baal, pone ordo riba su casa Jezabel y stop di persigui e sirbidornan di Jehova.
4 Ora cos ta bay bon, ta normal cu nos ta cuminsa carga mas speransa. Kisas nos ta pensa cu cos lo sigui drecha y hasta kere cu porfin lo peor ta tras di lomba. Lo no ta nada straño si Elias tambe a pensa asina, pasobra e “tabata un homber cu e mesun sintimentonan cu nos.” (Sant. 5:17) Pero en realidad, su problemanan no a termina ainda. Al contrario, un par di ora despues lo e tabatin asina tanto miedo y sintie asina desanima, cu el a desea di muri. Kico a pasa? Y con Jehova a yuda su profeta rebiba su fe y curashi? Ban wak.
Un Buelta Inespera
5. Acab a haya mas respet pa Jehova despues di e sucesonan riba Sero Carmelo, y con nos por sa esey?
5 Ora Acab a yega su palacio na Jezreel, el a duna un indicacion cu el a cambia, cu el a arepenti? Wel, Bijbel ta bisa: “Acab a conta Jezabel tur loke Elias a haci, y con el a mata tur e profetanan cu spada.” (1 Rey. 19:1) Tuma nota cu ora e Rey a conta su casa loke a pasa e dia ey, e ni sikiera a menciona Jehova, e Dios di Elias. Acab no tabata un homber cu a pensa manera Dios ta pensa. El a mira e sucesonan milagroso di e dia ey como simpel obra di hende, esta, “loke Elias a haci.” Ta bisto cu e no a haya respet pa Jehova Dios. Y con su casa vengativo a reacciona?
6. Ki mensahe Jezabel a manda pa Elias, y kico esey a nifica?
6 Jezabel tabata furioso! Cu yen di rabia, el a manda e siguiente mensahe pa Elias: “Cu e diosnan haci asina cu mi y pio ainda, si mañan na e ora aki mi no haci bo bida manera bida di un di nan.” (1 Rey. 19:2) Esey si tabata un menasa di morto spantoso! Eigenlijk Jezabel a hura cu e mes lo tin cu muri si pa e siguiente dia e no logra mata Elias pa venga su profetanan di Baal. Mientrastanto, Elias a busca un posada humilde na Jezreel pa e por a pasa e anochi di mal tempo ey. Diripiente nan a lant’e for di soño pa dun’e e mensahe spantoso cu e Reina a manda p’e. Con Elias a sintie ora el a scucha e palabranan ey?
Desanimacion y Miedo Ta Podera di Elias
7. Ki efecto e menasa di Jezabel tabatin riba Elias, y kico Elias a haci?
7 Si acaso Elias a pensa cu e guera contra adoracion di Baal tabata yegando su fin, na e momento ey e mester a realisa cu esaki tabata djis un soño. Jezabel no a entrega. Ya el a laga mata masha hopi profeta fiel di Jehova caba, y awor a parce cu Elias lo tabata e siguiente. Ki efecto e menasa di Jezabel tabatin riba Elias? Bijbel ta bisa nos cu “Elias a haya miedo.” Acaso Elias a cuminsa imagina su mes di e morto cruel cu tabata ward’e na man di Jezabel? Si ta riba e cosnan ey el a keda pensa, no ta nada straño cu el a perde curashi y bira desanima. En todo caso, el a “huy bay pa scapa su bida.”—1 Rey. 18:4; 19:3.
Si nos kier mantene nos curashi, nos no mester keda pensa riba tur cos malo cu lo por pasa cu nos
8. (a) Con Pedro tabatin e mesun problema cu Elias? (b) Ki les nos por siña for di Elias y Pedro?
8 Elias no tabata e unico homber di fe cu miedo a yega di podera di dje. Siglonan despues, algo similar a pasa cu apostel Pedro. Por ehempel, un biaha cu Hesus a laga Pedro cana riba awa pa bin cerca dje, e apostel a cuminsa “wak e tormenta.” El a haya miedo y a cuminsa sink. (Lesa Mateo 14:30.) Pues, e ehempel di Elias y di Pedro ta siña nos un les valioso: Si nos kier mantene nos curashi, nos no mester keda pensa riba tur cos malo cu lo por pasa cu nos. Nos tin cu concentra riba e Fuente di nos speransa y poder.
“Ta Basta”!
9. Describi e huida di Elias y con lo e tabata sinti su mes.
9 Morto spanta, Elias a huy bay Beerseba, un stad cerca di e frontera zuid di Juda, un 150 kilometer leu den direccion zuidwest. El a laga su sirbidor eynan y a bay den desierto su so. Segun e relato, el a haci “un biahe di un dia.” Pues aparentemente el a cuminsa trempan, ora solo tabata saliendo, y a bay sin nada di come of bebe. Tur desanima y den panico, el a lucha den un solo cayente door di un teritorio seco y salbahe. Segun cu solo tabata baha pocopoco na horizonte, Elias a keda sin niun tiki energia. Morto cansa el a cay sinta bou di un mata, e unico cos cu por a dun’e un tiki proteccion den e area desola ey.—1 Rey. 19:4.
10, 11. (a) Kico Elias tabata kiermen cu loke el a bisa den su oracion na Jehova? (b) Uzando e textonan cita, describi con otro personanan devoto na Dios a sinti nan ora nan tabata desanima.
10 Elias, den su desesperacion, a pidi Jehova pa lag’e muri. El a bisa: “Mi no ta mihor cu mi tatanan.” Su antepasadonan no tabata nada mas cu stof den nan graf, y nan no por a yuda ningun hende mas. (Ecl. 9:10) Elias a sintie mesun inutil. Ta pesey el a sclama: “Ta basta”! Cu otro palabra, pakico sigui biba?
11 Mester ta un sorpresa pa nos cu un sirbidor di Dios por ta asina desanima? No necesariamente. Bijbel ta menciona un cantidad di homber y muher fiel cu a yega di sinti nan asina tristo cu nan a desea di muri, entre nan, Rebeca, Jacob, Moises y Job.—Gen. 27:46; 37:35; Num. 11:13-15; Job 14:13.
12. Con nos por imita e ehempel di Elias si un dia nos sinti nos hopi desanima?
12 Awe, nos ta biba den un ‘tempo critico, dificil pa trata cu ne.’ Pues, no ta nada straño cu hopi hende, hasta sirbidornan fiel di Dios, sa sinti nan mes desanima. (2 Tim. 3:1) Si un dia bo haya bo den un situacion asina, sigui e ehempel di Elias: expresa bo sintimentonan na Dios. Al fin y al cabo, Jehova ta e “Dios di tur consuelo.” (Lesa 2 Corintionan 1:3, 4.) Laga nos wak con el a consola Elias.
Jehova A Yuda Su Profeta
13, 14. (a) Con Jehova, via e angel, a demostra su interes amoroso pa su profeta den problema? (b) Dicon ta un gran consuelo cu Jehova sa tur cos di cada un di nos, incluso nos limitacionnan?
13 Con bo ta kere Jehova a sintie ora el a wak abou for di cielo y mira su profeta stima, drumi bou di e mata ey den desierto, ta suplic’e p’e muri? Nos no mester pensa dos biaha. Despues cu Elias a pega soño, Jehova a manda un angel cerca dje. Suavemente e angel a mishi cu ne y a bis’e: “Lanta y come.” Elias a haci esey, y e angel bondadosamente a pone un cuminda simpel p’e: pan cayente y awa. Elias a corda pa bisa e angel danki? Unico cos cu Bijbel ta bisa ta cu e profeta a come, bebe y bay drumi bek. Lo e tabata mucho desanima pa papia? En todo caso, e angel a lant’e pa di dos biaha, kisas ora dia tabata habri. Un biaha mas el a bisa Elias: “Lanta y come.” Y el a agrega e palabranan remarcabel aki: “Pasobra e biahe ta mucho largo pa bo.”—1 Rey. 19:5-7.
14 Dios a laga e angel sa unda Elias tabata bay. E tabata sa tambe cu e biahe lo tabata mucho pisa pa Elias haci riba su propio forsa. E experencia aki di Elias ta un gran consuelo pa nos. E ta siña nos cu nos ta sirbi un Dios cu sa mas mihor cu nos mes kico ta e bon cosnan cu nos kier haci. Ademas, e ta cla pa yuda nos, pasobra e sa kico ta e cosnan cu nos no por haci riba nos mes forsa. (Lesa Salmo 103:13, 14.) Con Elias a beneficia di e cuminda ey?
15, 16. (a) Kico e cuminda cu Elias a haya for di Jehova a yud’e haci? (b) Con Jehova ta sostene su sirbidornan awe, y con nos por beneficia di esey?
15 Bijbel ta bisa: “[Elias] a lanta y a come y bebe, y den e forsa di e cuminda ey el a bay cuarenta dia y cuarenta nochi te ora cu el a yega Horeb, e sero di Dios.” (1 Rey. 19:8) El a yuna 40 dia y 40 anochi, mescos cu Moises a haci un seis siglo prome cu ne, y Hesus, un dies siglo despues di dje. (Exo. 34:28; Luc. 4:1, 2) E cuminda ey so no a caba cu tur su problemanan, pero si el a dun’e un forsa extraordinario. Imagina bo, e homber di edad aki a lucha door di e desierto desola ey pa casi un luna y mey, dia aden dia afo, siman aden siman afo!
16 Awe tambe Jehova ta sostene su sirbidornan. E no ta duna nan cuminda literal via un milager; mas bien, e ta duna nan algo cu ta hopi mas importante: cuminda spiritual, esta, loke nan tin mester pa nan por tin un bon relacion cu ne. (Mat. 4:4) Ora nos ta siña tocante Dios mediante su Palabra y publicacionnan cu ta basa riba Bijbel, nos ta alimenta nos mes den sentido spiritual. E cuminda spiritual ey no ta caba cu tur nos problemanan, pero si e ta yuda nos wanta cosnan cu di otro manera lo ta insoportabel. Ademas, e ta hiba na “bida eterno.”—Juan 17:3.
17. Unda Elias a bay, y dicon e luga ey tabata importante?
17 Elias a cana casi 320 kilometer te ora cu porfin el a yega Sero Horeb (Sero di Sinai), un luga importante den historia. Eynan Jehova Dios a aparece hopi aña prome na Moises, via un angel, den un mata na candela. Y tabata eynan tambe cu mas despues Jehova a cera e pacto di Ley cu e nacion di Israel. Eynan Elias a bay sconde den un cueba.
Jehova A Consola y Fortalece Su Profeta
18, 19. (a) Kico e angel di Jehova a puntra Elias, y con el a contest’e? (b) Elias su contesta a revela cu e tabata desanima pa cua tres motibo?
18 Na Horeb, Jehova tabatin un “palabra” pa Elias, y el a transmiti esaki aparentemente via un angel. E mensahe a consisti di un simpel pregunta: “Kico bo ta haci akinan, Elias?” Probablemente e angel a haci e pregunta cu un tono amabel, pasobra Elias a considera esaki como un invitacion pa desahoga su mes. Y ta esey mes Elias a haci! El a bisa: “Mi a traha masha duro pa SEÑOR, e Dios di ehercitonan, pasobra e yiunan di Israel a bandona bo alianza, a basha bo altarnan abou y a mata bo profetanan cu spada. Y ta ami so a keda; y nan ta busca pa kita mi bida.” (1 Rey. 19:9, 10) Su palabranan a revela por lo menos tres motibo pakico e tabata desanima.
19 Di prome, Elias a sinti cu su trabou tabata pornada. A pesar cu pa hopi aña el a ‘traha masha duro pa Jehova’, poniendo Dios su nomber sagrado y su adoracion prome cu tur cos, e situacion a sigui bay di malo pa pio. E pueblo a sigui mescos, rebelde y sin fe, mientras cu adoracion falso a sigui plama tur caminda. Di dos, Elias a sintie su so. El a bisa: “Ta ami so a keda”, comosifuera e tabata e unico hende den henter e nacion ey cu ainda tabata sirbi Jehova. Di tres, Elias tabatin miedo. Nan a mata hopi profeta mescos cu ne, y e tabata convenci cu awor su beurt a yega. Kisas no tabata facil pa Elias expresa e sintimentonan ey, pero e no a laga orguyo of berguensa strob’e. Ora el a haci oracion, el a conta Dios tur loke e tabata sinti, y asina el a pone un bon ehempel pa tur persona fiel.—Sal. 62:8.
20, 21. (a) Describi kico Elias a mira ora el a bay para na entrada di e cueba riba Sero Horeb. (b) Kico Jehova su demostracion di poder a siña Elias?
20 Con Jehova a alivia Elias su miedo y preocupacion? E angel a bisa Elias pa bay para na entrada di e cueba. El a haci esey, sin sa kico tabata sper’e. Diripiente, a lanta un biento hopi fuerte mes! E biento ey lo mester a zona hopi duro, pasobra e tabata asina fuerte cu el a scheur sero y kibra baranca na pida pida. Purba di imagina Elias para eynan. Kisas e tabata wowo tapa y cu su paña di lana grof duro teni, segun cu biento tabata ranca na dje. Despues e mester a bringa pa e no perde su balansa, pasobra tera a cuminsa sacudi: temblor! Apenas el a bin bij di esey ora cu un candela grandi a oblig’e drenta e cueba bek pa proteha su mes contra e cayente intenso.—1 Rey. 19:11, 12.
21 Den tur e tres casonan ey, e relato ta bisa nos cu Jehova no tabata presente den ningun di e demostracionnan espectacular aki di forsanan di naturaleza. Elias tabata sa cu Jehova no tabata un dios di naturaleza of di gaña gaña manera Baal, kende su adoradornan engaña tabata alaba como “e jinete di e nubianan”, esta, esun cu a laga awasero cay. Jehova ta e berdadero Fuente di tur e poder inmenso cu tin den naturaleza, y tambe e ta infinitamente superior cu tur loke el a traha. Ni sikiera cielo literal no por contene Jehova! (1 Rey. 8:27) Pero con tur esaki a yuda Elias? Wel, corda riba e miedo cu e tabatin. Siendo cu e tabatin un Dios manera Jehova na su banda, un Dios cu tin tur e poder enorme ey na Su disposicion, e no tabatin nodo di teme Acab ni Jezabel!—Lesa Salmo 118:6.
22. (a) Con e ‘stem suave’ a sigura Elias cu e tabata un sirbidor hopi valioso? (b) Ken probablemente tabata esun cu a papia cu un ‘stem suave’? (Wak e nota.)
22 Despues cu e candela a pasa, a reina un silencio y Elias a tende “zonido di un brisa [of, “stem”, NW] suave.” E stem a bolbe invit’e pa e desahoga su mes, di manera cu pa di dos biaha el a expresa su preocupacionnan. * Kisas esey a dun’e un poco mas alivio. Pero loke e ‘stem suave’ a sigui bis’e, sin duda a consol’e mas hopi. Jehova a sigura Elias cu e tabata un di su sirbidornan hopi valioso. Con Jehova a haci esey? El a revela na dje varios cos cu e tabata bay haci ainda relaciona cu e guera contra adoracion di Baal na Israel. Ta bisto cu Elias su trabou no tabata pornada, pasobra e proposito di Dios lo a ser realisa pase loke pase. Ademas, ainda Jehova tabatin trabou pa Elias haci, pasobra el a dun’e algun instruccion specifico p’e cumpli cu ne.—1 Rey. 19:12-17.
23. Cua ta e dos maneranan cu Jehova a yuda Elias cu su soledad?
23 Pero kico di e soledad cu Elias tabata sinti? Jehova a haci dos cos relaciona cu esey. Di prome, el a bisa Elias pa ungi Eliseo como e profeta cu lo a bira su sucesor. E homber mas jong aki lo a bira Elias su compañero y ayudante pa varios aña. Esey tabata un consuelo y alabes algo practico. Di dos, Jehova a revela e noticia emocionante aki: “Mi ta laga shete mil na Israel, tur rudia cu no a dobla pa Baal, y tur boca cu no a sunch’e.” (1 Rey. 19:18) Pues, Elias no tabata su so! Lo mester tabata un consuelo p’e di tende cu tabatin miles di hende fiel cu a nenga di adora Baal. Nan tabatin mester di Elias. E mester a sigui cu su sirbishi fiel pa e por tabata un bon ehempel pa nan di lealtad inkebrantabel na Jehova den e tempo dificil ey. E palabranan di e mensahero di Jehova—e ‘stem suave’—mester a conmove Elias profundamente. Pa Elias, ta comosifuera Dios mes a papia cu ne.
Bijbel por ta manera e ‘stem suave’, basta nos lag’e guia nos awe
24, 25. (a) Den ki sentido nos por scucha Jehova su ‘stem suave’ awe? (b) Dicon nos ta sigur cu Elias a acepta e consuelo cu Jehova a dun’e?
24 Mescos cu Elias, nos tambe ta keda hopi impresiona cu e forsanan inmenso di naturaleza, y cu rason. Creacion ta un demostracion bibo di e poder di e Creador. (Rom. 1:20) Te awe Jehova ta gusta uza su poder inmenso pa yuda su sirbidornan fiel. (2 Cro. 16:9) Pero e ta papia cu nos mas detayadamente via e paginanan di Bijbel. (Lesa Isaias 30:21.) Den un sentido, Bijbel por ta manera e ‘stem suave’ ey, basta nos lag’e guia nos awe. Den su paginanan precioso, Jehova ta corigi nos, anima nos y tambe reafirma su amor pa nos.
25 Elias a acepta e consuelo cu Jehova a dun’e riba Sero Horeb? Claro cu si! Poco despues, Elias, e profeta fiel y balente cu a lucha contra adoracion falso, tabata bek den accion. Si nos tambe tuma na pecho e palabranan inspira di Dios, esta, “e consuelo for di e Scritura”, nos lo por imita Elias su fe.—Rom. 15:4.
^ par. 22 Kisas e ‘stem suave’ aki tabata di e mesun angel cu Jehova a uza pa entrega Su “palabra” menciona na 1 Reynan 19:9. Versiculo 15 ta referi na e angel aki simplemente como “SEÑOR” of Jehova. Esaki kisas ta laga nos corda riba e angel cu Jehova a uza pa guia Israel den desierto y di ken Dios a bisa: “Mi nomber ta den dje.” (Exo. 23:21) Claro cu nos no por bisa sigur cu esaki ta referi na Hesus, pero ta bon pa tuma nota cu den su existencia prehumano, el a fungi como “e Palabra”, e Vocero special di Jehova pa su sirbidornan.—Juan 1:1.


text:
En konekshon ku e proyekto di aktualisashon kliente nan di Maduro & Curiel’s Bank (Bonaire) N.V. ta risibiendo karta ku e petishon pa aktualisá nan dokumento nan. Esaki por enserá por ehèmpel entrega di kopia di un pasport òf sédula válido òf otro dokumento nan rekerí òf kompletashon di formulario(nan) nesesario. E karta nan ta saliendo gradualmente pero for di awor tur pèrsona ku tin kuenta pèrsonal na MCB por pasa pa aktualisá nan dokumento nan sin mester warda riba nan karta.
Pa fasilitá nos klientenan durante e último 2 siman nan MCB a bishita diferente bario kaminda kliente nan por a entregá nan dokumentashon. MCB a risibí hopi akohida den bario kaminda diferente kliente a hasi uzo di e oportunidat aki, durante kual nan a wòrdu yudá di un forma rápido i tambe tabata tin chèns di gana un ticket pa Aruba i un wikènt “stay” na Hillside Apartments.
E wikènt aki, djasabra 5 di novèmber MCB i su team lo ta na ofisina prinsipal na Hato for di 9or di mainta pa 12or di mèrdia i na sentro di Bario Rincon for di 1or di mèrdia pa 4or di atardi. Representante nan di Banko lo tei pa yuda tur pèrsona ku akudí pa entregá dokumento òf kompletá formulario. Tambe lo bai tin chèns di gana un sena pa 2 na un restorant renombrá.
MCB ta urgi tur kliente ku tin un kuenta pèrsonal pa pasa libremente huntu ku nan pasport òf sédula válido i tambe ku nan number(nan) di kuenta òf último statement di Banko. MCB ta avisá pa hasi uzo di e oportunidat nan aki for di awor maske ku porta e kliente no a risibí su karta ainda.
Pa kualke pregunta òf informashon i pa keda altanto di tur detaye di e kampaña entregá, aktualisá i gana por yama nos libremente na 715-5520. Por sigui nos tambe via nos página di facebook: MCB Bonaire Events.
Maduro & Curiel’s Bank (Bonaire) N.V. di antemano ta gradisí tur kliente pa nan boluntat i koperashon pa entregá i kompletá nan dokumento nan.
Maduro & Curiel’s Bank (Bonaire) N.V, Bo Banko Amigu ta konta ku Bo sostén!


text:
Cinco aña pasa, tempo cu Shon Lang (d.f.m.) a bay laga nos, Jeremy van der Linden, su nieto tabata ainda un mucha y hopi di e logronan di su welo, e conoce como storia cu e ta tende di famia, conoci y bisiñanan di Savaneta.
P’esey mes, e reconocemento cu Gabinete Mike Eman ta duna di yama MFA di e bario ‘Cas di Shon Lang’ ta laga e hoben aki sinti un orguyo grandi.
E siman aki Jeremy hunto cu su mayornan y otro famia a haya recorido di e edificio for di delegacion di MFA encabesa pa Prome Minister Mike Eman mes. Na final a puntr’e tocante su impresion y el a expresa su satisfaccion.
“Mi ta haya ta un bon idea y no a haya un bon splicacion di e proyecto”, Jeremy a bisa.
Como parti di un famia prodigioso den musica, Jeremy ta admiti cu e tambe ta gusta toca guitara leu a leu. Sigur e ta consciente cu tras di e nomber di su welo, tin un legado grandi di dedicacion na expresion artistico aki.
Pa loke ta trata e dedicatoria cu ta bin grandi rib’e edificio di MFA Savaneta y lo keda devela na su apertura den un par di luna, Jeremy ta “haya cu ta algo bon, ya cu mi no tabat’ey e tempo aya.”


text: Ministerio Públiko ta pidi un biaha mas den korte supremo 16 aña di prizon pa Gerard T. e hòmber a keda kondena na e mesun kantidat di kastigu na Febrüari den korte na Utrecht. E biaha aki na Arnhem Hustisia a bolbe pidi e mesun demanda pa e aki, e la ser haña kulpabel pa violashon di 4 persona, di un forma hopi brutal. E hòmber sospechoso T. i su abogado a bai korte supremo na inisio di e aña aki. e abogado a pidi libertat kondishonal pa su kliente den e kaso aki. e la pidi esaki debí ku segun e abogado a manipulá informashon polisial, i tambe a manipulá material di DNA di e sospechoso. Wes no a ke e historia ni a bai di akuerdo ku e petishon, e la bai di akuerdo ku petishon di Ministerio Públiko. Awor e hòmber ta sintando un kondena di 16 aña.


text:
E grito di e shoco
E regalo di siman di buki pa mucha 2014 ta cla. E prome ehemplarnan a yega Aruba. ‘E grito di e shoco’ ta e titulo di e buki pa tur mucha na Aruba. Subtitulo ta ‘Baila cu biento’. E buki ta skirbi pa Charlotte Doornhein. Ilustrador di e publicacion aki ta Sheila Werleman. Traduccion na Papiamento tabata den man di Mirto y Jenny Laclé. Hopi hende y instancia a duna un man pa yega na e resultado final. ‘E grito di e shoco’ ta na 2 idioma, Hulandes y Papiamento.
Dia 22 di augustus, Jeroen Hoogerwerf (editor), a entrega e buki pa mucha ‘E grito di e shoco’ oficialmente na directora di biblioteca sra. Astrid Britten, escritora Charlotte Doornhein y traductor Mirto Laclé. Entrega a tuma lugar na Smits Koffiehuis na Amsterdam, Hulanda.
Charlotte Doornhein a nace na Hulanda na Bunnik. Su welonan a introducie den e mundo di storia y literatura Caribense como cu nan a biba na Aruba y Corsou entre 1950 y 1975. Charlotte su mama tambe a biba na Antiyas Hulandes te cu su 18 aña. Na 2006 Charlotte ta bay biba na Corsou cu su famia y su cachonan. Charlotte a bin cu e concepto di e ‘Curaçaose festival de Literaire Tippelzone (pa adulto) y e ‘Literaire Trippelzone’ (pa mucha). Banda di skirbi buki pa mucha e ta miembro di redaccion di Cpost, un revista online hopi colorido pa tur amante di Corsou. E ta miembro di hurado di Poem Express durante e NANA-festival di buki pa mucha anual na Corsou. Na 2011 Charlotte, hunto cu su famia, ta bolbe Hulanda. E ta miembro di Simia Literario (un organisacion di escritornan di Aruba y Corsou na Hulanda) pa tene un relacion estrecho cu e sceno tropical. Bibando 5 aña den Caribe ta influencia su skirbimento. Den su buki ‘Shervison ta deskubrí un tesoro’ (Fundashon pa Planifikashon di Idioma, 2010) un mucha Antiyano ta e caracter principal.
Durante e tayernan cu Mirto Lacle ta duna docentenan na oktober e lo papia riba e buki di siman. Tema di e festival ta ‘Fiesta’ y durante e siman di buki pa mucha lo duna atencion na tur tipo di celebracion cu mucha ta participa aden durante aña. E shoco ta central den e buki aki. E shoco ta un parha hopi special y unico cu ta biba riba nos isla y e ta haya yiu den temporada di fin di aña. E mes un temporada cu nos por scucha y disfruta di musica y canto di Dande, un tradicion tipico di fin di aña.
Den e buki tin QR codes. Por scan e codigo cu un smartphone pa asina wak e videoclipnan.
E buki aki ta un regalo pa e muchanan di Aruba y ta bay tocante un aventura cu 2 mucha ta pasa aden. Ciro y Glenda ta bay pa un paseo cu nan klas y nan ta siña hopi di e naturalesa, medio ambiente y cultura di Aruba. Cerca di e scol di Ciro arceologonan ta cobando den tera. Kico nan ta haci? Y kico e shoco nan ta haci ey? Ciro por salba nan?
Cu compra di un buki pa mucha por ricibi e Regalo di siman di Buki pa Mucha 2014 gratis, tanten cu tin den stock, desde e apertura oficial di e Festival di Buki pa Mucha 2014, na tur libreria cu ta participa na e festival.
Publicacion [De Meern]: Levendig Uitgever, 2014, 55 p. ISBN 9789491740206


text:
Homber turista a hoga ora ela bay rescata su casa cu tabata den lama bruto na Baby Beach
Version policial..
Dialuna atardi pa mas o menos 13:30 hrs, Central di polis ta haya un yamada di cu un persona lo ta perdi den lama, net pafo di e boca di Baby Beach. Autoridadnan necesario (Kustwacht, Polis Maritimo, slachtofferhulp, helicopter di polis, Brandweer, Sarfa, etc, etc).ta ser manda na e sitio y eynan nan ta bin encontra cu varios boluntario (civil) cu tabata buscando den lama caba. Despues di mas o menos 1 ora di buskeda a bin encontra e curpa sin bida di e victima, e turista masculino:
Danny Roundfield
U.S.A. 26 di Mei 1953
hospedando cu su señora den Renaissance Hotel
Segun declaracionnan na e sitio e señora lo a haye den problema den lama bruto y e victima lo a salba su señora pe e ora ey wordo lastra e mes door di lama bruto y corriente fuerte.
Te asina leu no tin niun indicacion di cu ta trata aki di un crimen sino mas bien di un caso di hogamento den lama bruto.
Recherche tin e caso.
Slachtofferhulp di Polis ta dunando sosten na e señora di e victima.
Di parti di awe24.com y Cuerpo Policial kier manda condolencia na e famia di e victima.


text:
Na april di otro aña lo tin un Regiezitting
Huez-Comisario den casonan penal na Corte di Prome Instancia di Aruba a dicidi ayera pa alarga detencion preventivo di e sospechosonan Paul T.F. Croes y Roque Aparicio den e caso Ibis cu 30 dia.
Riba peticion di Ministerio Publico, Huez-Comisario a suspende detencion di e sospechoso Roque Aparicio.
Ademas Huez-Comisario a dicidi pa suspende detencion di Paul Croes riba peticion di su defensa.
Pues manera nos di AWEMainta a bin ta bisa cu esaki lo bira e caso, ora cu Ministerio Publico a laga sa cu nan lo pidi pa prolonga su detencion cu 30 dia mas, loke a ser haci, pero den mesun rosea a suspende su detencion.
Ex-Minister drs. Paul Croes ta wordo sospecha di a haci su mes culpable di hechonan castigable hopi grave: Ambtelijke omkoping (pasivo), malversacion, labamento di placa, falsificacion y mensensmokkel.
E schorsingnan ta bao condicionnan estricto. Ambos sospechoso no mag di tin contacto directo, ni indirecto cu testigonan y cu e otro sospechosonan den e investigacion Ibis.
Ministerio Publico ta mustra enfaticamente cu decisionnan di Huez-Comisario ta solamenta trata e detencion di e sospechoso, y no e caso penal riba su mes.
Huez-Comisario a confirma ayera atrobe cu ta existi acusacionnan serio contra Paul Croes y contra di Roque Aparicio.
E investigacion Ibis lo continua y Paul Croes ta sigui como sospechoso. E plan ta pa rond af e dossier na maart 2018, despues di cual lo por tin e Regiezitting na april 2018.


text:
Sostené Encelia
Hasi Orashon pa Encelia
Orashon ta hopi importante pa e trabou di Encelia. Bo ke hasi orashon i yama danki huntu ku nos?
Yama danki pa:
- E desaroyo di e sentro pa kuido di krísis a kana bon.
- Inskripshon di tres boluntario nobo for di Hulanda.
- E donashon grandi pa e parke di hunga i e mobilario pa e sentro.
- E ekspanshon di e programa ‘Wak bo kaya’ na Aruba.
- E kompromiso di e boluntarionan i otro personanan enbolbí pa ku e kambio di nòmber di Hebron pa Encelia.
Hasi orashon pa:
- Sabiduria, pasenshi i perseveransia pa e boluntarionan ku ta trahando riba e desaroyo di e sentro pa kuido di krísis.
- Spònser nobo na Hulanda i na Kòrsou pa por sigui karga e trabou i ekspandé.
- Un kontesta positivo riba e petishon pa un fondo grandi pa e sentro.
- E preparashon na Hulanda pa 3 boluntario nobo.
- Sabiduria pa e bestür i kordinadó pa tuma desishonnan korekto den e fase aki di Encelia.
- Mas boluntario nobo i hendenan lokal pa yuda.
- E ministerionan por para tras di e kuido di krísis i e trabou di prevenshon ku ayudo finansiero.


text:
NOTA: SUIDADANO I TURISTA TA PASA DEN MAL MANEHO KU SCOOBY TOURS
INBOX- Ta un kaso hopi lamentabel ku nos a pasa aden ayera 7 Yanüari 2017 kaminda nos un grupo di 4 hóben i 6 turista a pasa aden. Nos a bèl Scooby Tour dia 5 yanüari 2017 asina pa informá tokante nan preis nan i e tour ku e buggy nan ku nan tin. Na telefòn nan a duna di konosé ku e preis lokal ta kosta 200,- florin pa buggy i preis pa turista ta kosta 150,- dòler i ku e tour ta dura 3ora largu. Dia 6 Yanüari 2017 nos a bèl pa hasi un reservashon pa hasi un tour ku e buggy. Aki nan a konfirmá nos ku e preis ta 200,- florin i e tour ta dura 3 ora largu. Nos a reserva pa e orario di 12:30. For di 12or tabata tin un señora ku a bin i kobra nos, aki e señora a duna di konosé ku pa e ta straño ku e buggy ta kosta 200,- florin si no 264,50. Nos ku a haña esaki straño a bisa e señora ku na telefòn nan a bisa nos 200,- florin i NO 264,50. E señora a hasi mané ta straño ku e preis ta 200,- i e mester a bèl konfirmá ku ofisina. Ora ku esaki a regla ku e preis di 200,- florin ta klòp n
os a hasi nos pago kèsh e momentu ei i yena e formulario. E tour mester a sali 12:30. 1or, 1:30 i 2or pas e otro grupo a yega pa nos por a sinta den e buggy nan.
Na momentu ku nos a yega na bùrt pa sinta den e buggy a puntra e trahadó URVIN DE HASETH (Na an drechi riba e foto) 3 biaha ku si nos ta bai haña e ora èkstra, e mener aki a ignorá nos TUR TRES BIAHA. Komo ku nos a sali kas pa por tin un atardi plasentero nos no a laga esei stroba nos. despues ku nos ta warda sigur un 20 minüt den e buggy nan ku e mesun mener URVIN aki tabata kana bai bin papia palabra malu na grandi i ku asta turista nan a kuminsá reklamá el a bisa un di e otro trahadó nan "Ami no ta bai ku e hende nan aki sua" Pa 4or ya kaba nos a yega bek ku e tour aden ku NO ta klòp mes ku e 3ora nan ku nan a primintí nos. Na final di e tour tantu nos komo e grupo di turista a bai ofisina pa hasi un reklamo ku nos a kore ménos pa di loke nos a paga. Asina ku nos a bai ofisina, habri i porta i yama bon tardi e mener GIOVANNI (Na man robes riba e foto ) aki a trata nos ku un mal airu bisa nos "Bai bai pafó warda un ratu i sera e porta", AHINDA nos a keda kalmu i a ward’e pafó di e ofisina. E mener aki ku e momentu ei nos no tabata sa ku tabata e manager a laga un trahadó di dje sali pafó i hasi manera ta "supervisor" e trahadó ta i bisa nos ku e doño no tei.
Pa nos ku esaki opviamente tabata hopi straño, tòch nos a skohe na splika e supuestamente supervisor nos keho ku nos tabata tin. Nos a splik’e ku nos ta komprondé ku nos no por haña full e sèn bek paso naturalmente nos a hasi e tour pero ku graag nos lo ke un parti di e sèn bek paso no a kumpli ku e orario ku a primintí. I ku nos lo no bai kas te ora ku bin un solushon hustu i haña un parti di nos sèn bek. Asta e mener ku a hasi e tour ku nos a bisa e manager GIOVANNI aki ku bèrdat nos tour a sali lat. Despues di 2ora ku nos a keda pafó warda i ku nan a tuma nos hasi i al final a resultá ku e mener GIOVANNI aki ta e mes te manager, nos a disidí di bèl polis mirando ku e situashon tabata basta tenso entre nos i e turista nan i ku e kompania scooby tour aki. Ora ku polis a yega nan a duna nos di konosé ta di lamentá ku nos mester a eksperensia aki pero ku NO ta promé biaha Scooby Tour i e mener GIOVANNI DE HASETH aki ta tuma turista nan hasi i ku ta semper nan tin problema kuné tokante di e Tour bus nan, Taxi i asta e Buggy nan. I ku e mener aki tin hopi mal manera i ku asta tin biaha e no sa duna sèn bek. Tambe nos a komprondé ku ta tur biaha e mener aki ta gaña pa e keda bon mira. E polis nan mes a konsehá nos pa hasi un keho kontra SCOOBY TOUR i tambe mener GIOVANNI DE HASETH pa asina nan por atendé kuné. Turista nan a asta duna di konosé ku pertenensia nan ta wòrdu hòrta dor di nan trahadó nan mes.
Al final nos a haña un deel hopi chikí di nos sèn bek i ku djaluna nos lo hasi un keho kontra tantu SCOOBY TOUR i e mener aki. Ta di lamentá ku na Kòrsou mester grita, zundra i hasi mahos pa asina por keda kla. Al final pa 18:30 nos a keda kla i por a bandoná e sitio ku supervishon di e polis nan. Ta laf ku nos a pasa door di esaki pero nos ke alerta TUR hende pa por fabor wak e kompania aki bon. E customer service tabata HOPI malu mes, a papia hopi malu ku nos i asta a uza palabra malu.


text:
Oranjestad – Diamars atardi algo prome cu 6’or polis di trafico y tambe patruya di Playa a bay dilanti entrada di Douane Kantoor. Pa un chauffeur cu nan a maltrata. Un storia poco straño, pero ya asina e chauffeur indocumenta a conta polisnan. Bayendo pa e sitio, ariba rotonde di ...Read More »
Taxista pirata deteni, posiblemente ilegal tambe
Ponton – Diamars mainta polis atento a para un Hyundai, altura di e mall na Ponton. E motibo tawata cu e ta haciendo trabou di taxi, pero sin ningun permiso. Ora e agente policial a puntre pa su documentonan di estadia e no por a mustra esey. E vehiculo tampoco ...Read More »
Den oranan di marduga polisnan atento a detene dos ladron di auto, na Paradera
Paradera – Diamars marduga pa mas o menos 2’or informacion a drenta cu un Nissan Sentra a wordo horta, for di Verano. Mirando cu e incidente a caba di sosode e ora ey, polisnan a cuminsa pone atencion. Un patruya atento den algun minuut a spot e Nissan Horta, altura ...Read More »
Polis di trafico a para motociclista ilegal na Tanki Leendert
Tanki Leendert – Dialuna anochi patruya di trafico a nota un scooter cu dos persona ariba y niun tawata tin helm. Esaki a sosode altura di Rococo Plaza. Agentenan a pidinan pa papelnan di e scooter, e manehador no por a mustra polis nan. Mirando cu ta un stranhero, a ...Read More »
Dos dama herida den accidente na Ponton, dialuna anochi
Ponton – Dialuna anochi polis a bay panort di rotonde di Ponton, caminda un accidente a sosode y tin hende herida. Na yegada polis a constata cu ta trata di tres auto. Na e sitio nos a compronde cu e Hyundai Getz ta esun cu a dal tras di Toyota ...Read More »
Probablemente atracador di Caya Jose Geerman, a drenta otro cas na Noord Cura Cabay
Noord Cura Cabay – Dialuna anochi algun rato despues di e atraco na Caya Jose Geerman, polis ta bay un adres tegenover di Cura Cabay Supermarket. Na yegada polisnan a papia cu e dama y ela contanan cu un homber cu un petchi bisti y cu un cuchiu den man ...Read More »
Atracador arma a drenta cas y lo a mik e arma ariba un mucha den e cas
Caya Jose Geerman – Dialuna anochi den careda di 9:30 polis a bay Caya Jose Geerman pa un homber cu mask bisti y arma di candela den su man. Patruya cu a yega na e cas a wordo informa cu e homber lo a drenta e cas via un bentana, ...Read More »
Accidente ariba brug di Lagoen, falta di preferencia a hunga un rol
L.G.Smith Boulevard – Dialuna marduga polis a bay ariba e brug di Wilhelmina Park, pa un accidente. Na yegada polis ta topa cu un Daewoo Racer y un Toyota Glanz, ambos basta leu di otro. Segun nos a compronde e Daewoo bayendo pariba a bay pa drenta e caya dilanti ...Read More »
Dama posiblemente atraka a yega Talk of The Town bou yoramento, den ora di marduga
L.G.Smith Boulevard – Diadomingo marduga algo prome cu 5:30 polis a bay na e entrada di Talk of The Town caminda un dama a yega bou yoramento. Na yegada di polis nan ta haya e dama histerico den e un Toyota Yaris color blauw. E dama bou yoramento a trata ...Read More »
Nissan AD Wagon ta subi rotonde di Watty Vos Boulevard, chauffeur tawata burachi y comiendo tras di stuur
Cumana – Diadomingo marduga polis a bay e rotonde den construccion na Cumana, esta Watty Vos Boulevard. Na yegada di polis nan ta topa cu un Nissan AD Wagon, ariba e rotonde. Polis manera nan a yega a detene e chauffeur, mirando cu e ta bou influencia. Segun nos a ...Read More »
Ladronnan activo durante festival di Tumba, polis a gara un di nan
Avenida Milo Croes – Diasabra anochi polis tawata tin control rond di Aruba Entertainment Center, esaki relaciona cu kiebronan den auto durante actividadnan di Carnaval. Diasabra anochi asina mes antisocial/nan a logra kibra den varios vehiculo. Si nos no ta hera tres pa cuatro auto a wordo kibra y pertenencianan ...Read More »
Polis a confisca auto cu tawata envolvi den boksmento un dia prome
Caya Frere Vicentius – Diasabra mainta polis di trafico a bay Caya Frere Vicentius pa tuma un Nissan Sentra den beslag. E motibo cu esaki a wordo haci ta door cu, un dia anterior e tawata envolvi den un accidente pero no a keda na e sitio. Ariba dje, e ...Read More »
Mucha a resulta herida na slip di Coney Island
L.G.Smith Boulevard – Diasabra anochi algo prome cu 10’or polis y ambulance a wordo pidi na Interpark Coney Island. Motibo tawata cu mucha, edad no ta conoci lo a cay na slip. E lo no a cay di halto segun nos a compronde, pero parse den e slide mes. Parse ...Read More »
Tres hoben a bati un otro hoben dilanti Misa na Tanki Leendert, por poco mama di e hoben tambe a haya sla
Tanki Leendert – Diabierna atardi polis a bay altura di Misa na Tanki Leendert, caminda un caso di maltrato lo a sosode. Den cercania tawata tin un oficial di motor unit cu a yega mes ora. Loke e por a wak con e agresornan tawata bayendo den un Honda CRV ...Read More »
Homber a comete destruccion na 2 auto staciona na post di Ambulance
Wayaca – Diabierna anochi den careda di 8:15 asistencia di polis a wordo pidi na post di ambulance na Wayaca. Dos auto di personal di ambulance a wordo kibra. E antisocial, un homber bisti cu petchi color blanco lo ta esun cu a comete e destruccionnan. Polisnan a tira a ...Read More »
Tres hoben cu a maltrata un solo hoben deteni na Primavera
Primavera – Diabierna atardi autoridad a keda busca e Honda CRV color cora, cu tres hoben aden cu a maltrata un hoben na Tanki Leendert. Pa ta exacto altura di e Misa. Un agente atento di patruya di trafico a bay Primavera, unda e vehiculo lo ta registra y ta ...Read More »
Polis a detene homber cu tawata choka su ex altura di Hagemeyer
Avenida Milo Croes – Diahuebs marduga polis a bay altura di Hagemeyer situa ariba Avenida Milo Croes, caminda un homber tawata maltrando un muhe. Na yegada di patruya nan ta mira con e homber ta chocando e muhe, esaki tawata contra e muraya. Cu su man drechi e tawata choka ...Read More »
Antisocialnan a comete destruccion grandi den santana na Zeewijk
Zeewijk – Diabierna mainta algo prome cu 9’or patruya di San Nicolas a bay santana na Zeewijk. Manera ta custumber, esnan encarga cu Santana a yega mainta y mes ora a cuminsa mira cu algo no ta bon. E cruz mey mey di e Santana tawata kibra y por a ...Read More »
Choller cla pa comete kiebro deteni pa polis
Venezuelastraat – Diabierna mainta patruya pasando den Venezuelastraat a nota algo raro, esta un persona. E persona aki cu a resulta di ta un ladron, paso net e tawata kibrando un parti di un porta di aluminium. Y tawata pa e por a haya dos florin. Den su poder e ...Read More »
Dama na stuur di Hyundai a bolter na Seroe Patrishi
Seroe Patrishi – Diabierna mainta polis y ambulance a sali pa Seroe Patrishi, caminda un auto a bolter y tin hende herida. Esaki a sosode altura di e dam. Un dama na stuur di un Hyundai probablemente a bay desvia pa un otro auto y a perde control y bolter. ...Read More »


text:
ORANJESTAD (AAN): Parlamentario Endy Croes a sigui desaroyo internacional al respecto turismo di cerca y por a tuma nota di un “shift” hopi preocupante na Republica Dominicana primordialmente na Punta Cana.
Turismo a cay den comparacion cu arrivals di 402.709 na juli 2018 pa 311.038 na juli 2019, esta 91.671 menos segun un rapport di Banco Central di Republica Dominicana di 29 di augustus ultimo. E caida significante aki a conduci cu entre otro e resort Majestic Elegance Punta Cana a cera su portanan entrante 15 di augustus ultimo.
Motibo pa e caida den turismo
Mester remarca cu Cuba tambe a conoce un caida di 23.6% den turismo. Punta Cana ta conoci pa un destinacion turistico y tin un inventario di 40 mil camber di hotel y ta habriendo e aña aki un adicional 4000 camber. Den luna di juni turismo a cay cu 7% cual tabata indicacion hopi preocupante pero esaki a cay cu 22.8% den luna di juli cual a bira alarmante.
Segun fuente di informacion e rason primordial cu a causa esaki ta noticianan negativo den media specialmente media Norte Americano kendenan desde luna di mei tabata impulsa cu no ta “safe” pa keda den hotel na Republica Dominicana refiriendo na un lista di turistanan cu a fayece recientemente den hotelnan na Punta Cana na un manera misterioso. Booking di USA pa Republica Dominicana a cay cu 74% cual ta e gran causa di e resultado aki den su totalidad.
Turismo ta nos unico pilar economico
Parlamentario Endy Croes ta haci un yamada na henter nos comunidad. Turismo actualmente ta nos unico pilar y ta e galiña cu tin e webo di “oro” pa cu economia di Aruba. Parlamentario Croes ta splica cu el a relata e storia aki pa conscientisa tur pero tur hende cu ta biba aki pa realisa con vulnerabel un noticia negativo por refleha den un tempo record y cuanto daño e por ocasiona. Aruba ta ricibi mas di 70% di su turismo for di USA.
Parlamentario Croes ta suplica tur sector cu ta atende cu turista desde hotel, taxi, restaurant, bus, tour operators y tur otro cu ta brinda servicio, empleadonan cu ta traha directamente cu turista y henter comunidad di Aruba pa aprecia locual cu nos tin y ban haci e compromiso mas profundo ainda pa brinda e hospitalidad den totalidad pa aporta pa nos turismo por sigui crece. No solamente nos mester keda percura pa turismo sigui crece pero siña di lesnan menos bon di nos competencia pa inculca den henter nos pueblo pa aprecia y cuida locual nos tin.
Ban sigui cuida nos turismo
Laga nos siña di locual por ehempel ta pasando na Republica Dominicana y Cuba cu ta nos competencianan hopi cerca. Ban conserva cu tur nos forsa cual ta nos turismo y cu nos curason na e lugar corecto percura pa brinda e mihor hospitalidad posibel na nos turistanan y bishitantenan.
Croes ta termina bisando como politico hopi biaha kisas nos ta bringa nos opositornan riba diferente tereno pero den causanan grandi pa bienestar general di bo pais mester tin espacio pa nos tur mira hunto den e mesun direccion pa e causa colectivo di bo pais. Mi plegaria na henter pueblo di Aruba ban hunto ban cuida nos pilar esta nos turismo. Aruba dushi tera!


text:
E Comite Olimpico Ruso a anuncia cu nan a transferi electronicamente $15 miyon na e Comite Olimpico Internacional, como parti di e demanda pa lanta e sancionnan imponi pa e manipulacion sistematico di regla y e sistema antidopahe na Rusia prome y durante Sochi 2014.
E speculacionnan ta abunda ya cu COI ta acerca cada biaha mas na permiti cu e atletanan Ruso marcha tras di nan bandera nacional den e ceremonia di clausura di e Weganan di Winter, un movemento cu lo pone un fin na e prohibicion cu a pone riba nan cabes tres luna pasa.
E suspension, di acuerdo cu COI, por wordo lanta parcial of totalmente. E Rusonan ta participa actualmente den e weganan den colornan neutral, bao di e bandera Olimpico y e nomber di e ekipo como atletanan Olimpico di Rusia (OAR)
E Hunta Ehecutivo di COI mester dicidi awe, dia 24 di Februari, si e suspension di Rusia di e Weganan Olimpico lo wordo lanta of no. E decision lo basa riab e recomendacionnan di un grupo di implementacion, presidi pa miembro di e Hunta Directiva di COI, Nicole Hoevertsz di Aruba.
“Nos no ta excluyendo ningun opcion. Ainda nos no a yega na un decision final. Nos ta yegando na e momentonan aki, pero e promenan den conoce e decision aki lo ta e Hunta Ehecutivo. Solamente confia den e proceso, no solamente den mi, ta un esfuerso di ekipo completo, ta pasando hopi cos y e ekipo t trahando hopi duro. Nos ta buscando e miho interesnan di COI y di tur,” Hoevertsz a bisa mientras e tabata papia cu periodistanan na Pyeongchang.
ROC, den un comunicado, a bisa: “Dia 5 di December 2017, e Comite Ehecutivo di e Comite Olimpico Internacional, a establece un serie di criteria cu ta necesario pa restaura e Comite Olimpico Ruso na COI.”
“Un di nan ta e pago di $15 miyon pa e desaroyo di e sistema internacional antidopahe y e coordinacion di e interaccion den e area aki entre COI, e WADA (Agencia Mundial Antidopahe) y e federacionnan deportivo internacional. Te cu e fecha, e monto aki di ROC a wordo paga den su totalidad.”
“Por lo tanto, tur e rekisitonan financiero cu e Comite Olimpico Ruso a presenta pa e eliminacion di e suspension temporal, a keda cumpli na e momento aki.”
E atleta Ruso Aleksandr Krushelnitchkii a wordo despoha di su medaya di brons diahuebs di e weganan di 2018, despues di a admiti un violacion di dopahe. El a wordo purba den forma positivo como un substancia prohibi “Meldonium”, cu ta vincula na e mehoracion di e capacidad cardiovascular.
Krushelnitckii, kende a gana un medaya di brons cu su casa, Anastasia Bryzgalova, den e doblete di doubles mixto, a enfrenta na un procedimento di dopahe cu a cuminsa dialuna pa e Tribunal di Arbitrahe Deportivo (CAS).
E infraccion di dopahe ta bin cu Rusia, cu ta busca pa demostra cu e ta limpiando su acto, despues di e consecuencianan di e sistema di dopahe, patrocina pa e estado, cu autoridadnan Ruso ainda ta mantene cu no tabata existi den e weganan di 2014, na Sochi.
Mientras tanto, Alina Zagitova, di 15 aña di edad, a gana pa e atletanan Olimpico e prome medaya di oro di Rusia (OAR) na Pyeongchang 2018 den e titulo di schaatsmento artistico femenino, cu un show espectacular. E conteo di e medayanan di OAR tambe ta inclui 5 medaya di plata y 9 di brons.
Desafortunadamente, e adolescente Ruso a ricibi su medaya den un ceremonia unda cu e banderanan Ruso y e himno nacional tabata ausente. Su compatriota Evgenia Medvedeva a ricibi e medaya di plata den e mesun categoria, cu a caba hopi cerca di Alina.
Rusia ta paga $15 miyon na COI pa sancion antidopahe
E Comite Olimpico Ruso a anuncia cu nan a transferi electronicamente $15 miyon na e Comite Olimpico Internacional, como parti di e demanda pa lanta e sancionnan imponi pa e manipulacion sistematico di regla y e sistema antidopahe na Rusia prome y durante Sochi 2014.


text:
Wanga ta bichi cu por presenta tanto cerca mucha como cerca hende grandi. Nan tin un largura di mas o menos 1 cm, nan ta fini manera hilo y nan colo ta blanco. Wanga ta pone su webonan rond di e ano; nan ta ocasiona grawatamento. Door di grawata, bo ta haya e webonan riba bo dede y bou di bo huña. Asina ey facilmente nan por plama bay no otro persona of bolbe bay den bo tripa via bo boca. E ora ey bichi nobo ta bolbe sali for di e webonan. Wanga no ta causa dolor di barica ni perdemento di peso.
Bichi di tripa (Ascoride) parce bichi di tera bleek. Nan cola ta mas bruin y nan por bira 30 cm largo. Ascaride bo ta haya hopi cerca cacho.
Bichi di cinta ta poco comun. Nan ta forma pa pida pida cuadra di 1 pa 2 cm, cu tin biaha bo ta haya den sushi di hende. E fuente di contagio mayoria di biaha ta carni mucho curu. Nan por bira masha largo mes y nan ta conduci na biramento flaco.
Bo par haya wanga pa motibo di carni no bon cushina of door di sushi di bestia (por ehempel, den baki di santo!). Tambe via serbete, man di porta, cas di hunga, etc. Bichi di tripa bo por haya pa motibo di berdura no bon laba of no bon cushina.
CUIDO PROPIO:
LOKE BO MES POR HACI
Aunke bichi no ta cos cu nos gusta mira y nan ta iritante, toch nan ta inofensivo. Den caso di wanga hopi biaha ta necesario pa trata henter e famia.
Laba bo man cada bes cu bo bay w.c. y prome cu cada cuminda. Mantene bo huña semper limpi y cortico. Evita contacto di bo dedenan cu bo boca of nanishi.
Laba paña di cama, paña di abou y paña di drumi cu awa cayente. Uza diferente washandje y serbete di baño pa parti ariba y parti abou di bo curpa.
Limpia regularmente man di porta y tur otro cos cu hende ta mishi cu frecuencia. Colga regularmente un serbete limpi den w.c. Den caso di bichi di tripa y bichi di cinta, tratamento di e portado ta suficiente.
TUMA CONTACTO CU BO DOKTER DI CAS
-
Si bo ta duda cu ta bichi e ta. Si ta posibel, hiba un bichi cerca dokter.
-
Si bo tin bichi despues di a biaha pa otro pais tropical.
-
Si despues di un tratamento, ainda bo tin bichi.


text:
Kralendijk – D66 ta ganadó di elekson pa Parlamento Oropeo na Boneiru, Sint Eustatius i Saba. Di e 1.827 votonan bálido, D66 a sa di haña 1.119 esta 61,9%. Samira Rafaela, e kandidato ku un mama kurasoleño, a haña 959 voto di e 1,106 votonan pa e partido na Boneiru.
Pasa Buska Bo Karchi Di Vota Pa Elekshon Di Parlamento Oropeo Promé Ku 22 Di Mei
Kralendijk – Siman pasá nan a entregá e karchinan di vota pa Elekshon di Parlamento Oropeo. Mas o ménos 2.29% di e karchinan di vota (292 karchi) no a ser entregá.
Kontribushon Programa Di Gobernashon 2019 - 2023
Kralendijk - Den e Akuerdo di Koalishon MPB-UPB di 3 di aprel 2019, tin indiká ku dentro di 60 dia despues di a tuma asiento Kolegio Ehekutivo lo presentá un Programa di Gobernashon.
Haal Je Stempas Voor De Europese Verkiezingen Voor 22 Mei Op
Kralendijk – Afgelopen week zijn de stempassen voor de Europese verkiezingen bezorgd.
Dieskuater persona a risibí nashonalidat hulandes
Kralendijk – Djaweps 18 Aprel 2019 den sala di pasangrahan a tuma lugá seremonia di naturalisashon. sinku persona a huramentá i nuebe persona a primintí dilanti di gezaghebber sr. Edison Rijna, ku esaki nan a haña e nashonalidat hulandes inkluso reglanan i deber i pasport hulandes.
Dispidimentu i mal uso di awa di pos
Kralendijk - Durante e aña ku ta tras di lomba nan a renobá un gran parti di e 16 posnan di gobièrnu kompletamente. Nan a traha tanki di awa nobo di betòn pa almasenahe di awa i nan a remplasá e mulinanan di bientu den nan totalidat.
Anochi Ku Luna Yen Na Kunuku Arawak
Kralendijk - SKAL ta kontinuá ku aktividatnan segun su kalènder kultural. Anochi ku Luna Yen, un inisiativa ku a nase den pasado for di algun siudadano ku gran pashon pa nos idioma papiamentu.
Turtuga di laman ta muri despues di impakto ku boto
Kralendijk – Riba djaluna di dos dia di Pasku di Resurekshon, Sea Turtle Conservation Bonaire (STCB) a haña yamada riba su Hotline, notifikando ku tin un turtuga di laman heridá despues ku un boto a dal e turtuga.
Spectaculaire finaledag Forsa PWA Freestyle World Cup
Sorobon - Zaterdag 13 april vond de finale plaats van de Forsa PWA Freestyle World Cup. Aangemoedigd door een grote en enthousiaste menigte, die wat betreft emotie en lawaai niet onderdeed voor een flink gevuld voetbalstadion, werden 's werelds beste freestylers tot hun uiterste geduwd.
Desishonnan rápido di grupo di guia di medio ambiente
Kralendijk – E grupo di guia ku a lanta resientemente mester sòru ku rápidamente ta tuma desishon pa proyektonan ku ta andando kaba i proyektonan nobo.
Triángulo Ta Papia Tokante Lei Di Tráfiko Nobo
Kralendijk - Durante konsulta di e triángulo ku ta konsistí di gezaghebbernan, polis i hustisia, e partisipantenan a papia tokante e Ordenansa di Tráfiko riba Kaminda di Boneiru ku ta drenta na vigor entrante 1 di ougùstùs di e aña aki.


text:
Constitucion ta subordina na Statuut di Reino Hulandes, cu ta regla relacion estatal entre e paisnan Hulanda, Aruba, Curaçao y Sint Maarten. Den Statuut ta para cu e paisnan en cuestion ta atende nan propio asuntonan independientemente y cu conhuntamente nan ta atende asuntonan di Reino. Ademas Statuut ta duna regla pa cooperacion mutuo, asistencia, consulta y organisacion politico di e paisnan.
A promulga Statuut na 1954. For di e momento ey e paisnan di Reino tin posicion ekivalente y nan ta atende independientemente nan propio asuntonan. Por cambia Statuut solamente si tur e paisnan di Reino ta di acuerdo. E Constitucion Hulandes y E Areglo di Estado di Aruba, Curaçao y Sint Maarten ta subordina na Statuut.


text:
Minister Jesus-Leito a risibí kolega Minister di Aruba sr. Romero di bishitaGeplaatst op 24 Ougùstùs 2018 dor di Ministerio di Tráfiko, Transporte i Planifikashon Urbano
Willemstad – Durante e siman tras di lomba Minister di Tráfiko, Transporte i Planifikashon Urbano sra. Zita Jesus-Leito a risibí Minister di Transporte, Komunikashon i Sektor Primario di Aruba sr. Chris Romero di bishita. Sr. Romero a realisá un bishita di trabou na Kòrsou kaminda e la reuní ku diferente servisio di Ministerio di Tráfiko, Transporte i Planifikashon Urbano i kompanianan ku ta kai direktamente bou di responsabilidat di Minister Jesus-Leito.
Meta di e bishita aki ta pa sr. Romero konosé e servisio i kompanianan mas di aserka i tambe orientá riba e posibilidatnan di koperashon entre islanan di Aruba i Kòrsou riba diferente tereno.


text:
Spaño
Spaño of Castellano ta un idioma Romano cu a bin como un dialecto di Latin. E ta un di e seis idioma oficial di e Organisacion Nacionnan Uni. Tras di Chines Mandarin, Spaño ta e lenga mas papia rond mundo y hopi hende tin e como idioma di cas, idioma materno. E ta oficial den varios organisacion mundial, entre otro, Union Europeo, Union Africano, Organisacion di Estados Unidos, NAFTA, Caribbean Community y tambe e tawata den Tratado di Antartica. Mas cu 500 miyon di hende por papia Spaño y ta e lenga mas studia rond mundo banda di Ingles. Ta bisa cu Spaño ta e di tres lenga mas uza den internet. Manera tur idioma Romano, Spaño a evoluciona cu tempo, e ta bin mas tanto di Latin Vulgar.
E Romanonan a introduci Latin,e basis pa tur lenga romano,na e peninsula Iberico durante e di dos Guerra Punico rond di 210 BC. Durante 5 AD.,e vandalnan Germanico,Suevi, Visgodonan y otro gruponan di Oost Europa a invadi Hispania.Pa motibo di e conkista di Spaña na man di e Moornan, e idioma Arabico a influensia Spaño. E idiomanan di tur e invadornan a influensia Spaño grandemente. Spaño Moderno, cu e ajustacion di e consonantenan (Reajuste de las sibilantes) a nace den siglo diescinco. E lenga ta sigui adopta palabra di otro idioma manera Ingles, Griego etc y tambe ta bini cu palabra nobo. A tuma Castellano tambe den e Continente Mericano y tambe na Africa y Asia Pacifico via e expansion di e Imperio Spaño entre siglo diescinco y diesnuebe.
Mexico ta contene e cantidad mas grandi di hablantenan di Spaño na mundo.


text:
PORT AU PRINCE — Nos selekshon nashonal a empatá ku Haiti na 1 gol durante nos segundo enkuentro di e di 2 buèlta di Nations League. Elson ‘Sontje’ Hooi a anotá e úniko gol di nos selekshon ku a keda dediká na nos kiper, Jarzinho Pieter ku a fayesé di forma repentino djaluna último na Haiti.
Awe 11:30am nos hungadónan a regresá Kòrsou i a pasa duna kondolensia na familiarnan di nos kiper stimá. Esaki tabata un momentu hopi doloroso i duru tantu pa nos selekshon komo pa e señora mama i tambe demas famia di e defuntu ku a keda atras. Despues nos selekshon a bai kome huntu i pa mas anochi, esnan residensiá den eksterior a regresá nan destinashon.
FFK di su banda a hasi tur loke ta na su alkanse pa e kurpa tambe bin Kòrsou huntu ku nos selekshon pero lamentabelmente esaki no por tabata posibel. Aktualmente e kònsùl di Hulanda na Haiti, ku a duna nos tur klase di koperashon, ta reglando huntu ku FFK, tur e tramitenan pa e kurpa por yega pero esaki tin un durashon di minimal 8 dia nòrmalmente. Ora esaki keda reglá, e kurpa por bini Kòrsou pa asina nos por despedí di Zinho na un manera digno.
Un biaha mas nos ta ekstendé nos mas sentido pesame na tur famia, amigu i konosí di Zinho i na pueblo di Kòrsou kompletu pa nos gran pèrdidá!


text:
Lider di POR drs. Marisol Lopez-Tromp:
ORANJESTAD (AAN) – Durante e ronda di pregunta den conferencia di prensa di Partido POR, Diamars mainta, e tema di reduccion di gastonan di Gobierno, y un parte substancia ta e gastonan di personal, a bin dilanti y cu ta un tema cu tambe Prome Minister a trece durante su conferencianan di prensa, encuanto CAFT.
E lider di Fraccion di POR, drs. Marisol Lopez-Tromp a expresa cu gasto di personal ta un di e pasonan cu Conseho di Minister ta tuma siguiendo conseho cu CAFT y cu no ta di awor pero pa basta aña caba y cu ademas tin e meta di mehora e efectividad di aparato publico.
Parlamentario Lopez-Tromp a señala cu locual ta importante relaciona cu e tema aki ta e ley di LMA, (Landsverordening Materieel Ambtenarenrecht), cu ta e curazon cu ta toca e trabao y derechonan di tur ambtenaar na Aruba. “Esaki ta e prome aspecto cu mester traha riba dje pa trece e cambionan y logra e meta pa tin un aparato gubernamental efectivo unda cu e ambtenaarnan ta wordo evalua. Es decir, mester adapta e LMA na e demandanan y exigencianan di actualidad”, drs. Lopez Tromp a indica.
Refiriendo na un observacion di un miembro di prensa, cu ta wordo papia personeel stop pero ketobay e aparato ta sigui yena di hende nobo den diferente departamento, e lider di POR a acentua cu Parlamento a aproba un crisisplan social pa cual Parlamento a aproba 17 miyon pa wordo ehecuta durante e aña aki, pa por yuda criaturanan cu ta den dolor, cu ta wordo maltrata, abusa y neglisha y mester di personal specializa den e areanan aki, cu ta abarca mucha, famia y sociedad, y cu logicamente no por restringi e personal necesario.
“Loke por a wak ultimo añanan, durante gobernacion anterior, ta un cantidad di coordinador nombra na bestuurskantoor y mas bien pa haci cierto trabaonan politico, pero e departamento mes, cu ta e curazon no a haya esaki. Ta netamente e departamento aki ta rekeri di tuma personal y pesey mes gobierno actual ta haciendo esaki. E ta un escogencia conciente pa por cura un herida grandi cu tin den nos comunidad y cu a wordo neglisha durante ultimo añanan, unda a yega asina leu cu esnan di e departamento mes no tabata wak e minister, nan tabata tende di dje na radio ora decisionnan tabata wordo tuma pa nan”, drs. Lopez- Tromp a señala.
E dama a expresa tambe cu awor a bin un re-enfoke riba kico ta importante pa nos comunidad y si ta rekeri di tuma personal pa cura esaki y preveni e dolornan cu tin den comunidad, lo tuma e pasonan ey pasobra Parlamento a aproba e presupuesto pe.
Tambe el a referi na e asina yama “overtollingheidspool” unda tin hendenan cobrando por nada na cas, sea nan ta wordo reubica of ta termina esaki y tampoco lo yena funcionnan cu no ta necesario.
Parlamentario Lopez-Tromp a enfatiza cu cada minister tin un responsabilidad y e no por nombra un persona si no tin vacatura pe y no tin un conseho positivo for di Departamento di Recursonan Humano y si no tin placa pa e vacatura for di Finanzas. Den añanan cu a pasa hendenan tabata wordo nombra sin tene cuenta cu esaki y gobierno actual, si e nombra hende mes, ta pasobra tin necesidad y mester tin un conseho positivo.
Asina aki, Drs. Marisol Lopez-Tromp a mustra e diferencia grandi entre gobierno anterior y actual pa loke ta trata maneho di personal, reiterando cu locual ta hopi importante den esaki ta e ley di LMA cu mester wordo revisa y adapta na nos situacion actual.